SAD na vrhu nelegalnog poslovanja banaka - Akta.ba\nVijeće za međunarodnu stabilnost objavilo je podatke o "sivom" biznisu finansijskih organizacija koje su u 2011. godini obavile za 67.000 milijardi dolara takvih transakcija, a nelegalni poslovi te vrste se najviše prakticiraju u SAD-u-\n05.02.2013. 10:19 / Izvor: Tanjug\nVijeće za međunarodnu stabilnost (VMS) objavilo je podatke o "sivom" biznisu finansijskih organizacija koje su u 2011. godini obavile za 67.000 milijardi dolara takvih transakcija, a nelegalni poslovi te vrste se najviše prakticiraju u Sjedinjenim Američkim Državama, zoni eura i Velikoj Britaniji, prenosi Tanjug.\nU analizi Vijeća, koje je osnovano u aprilu 2009. godine, na samitu lidera 20 vodećih ekonomija svijeta u Londonu (G20), navodi se da su SAD-u po obimu nedozvoljenih finansijskih transakcija bez premca u svijetu, sa sumom od 23.000 milijardi dolara u 2011. godini, što je približno jednako trećini globalnog bruto društvenog proizvoda (BDP) u toj godini.\nZona eura je na drugom mjestu sa 22.000 milijardi dolara, dok je Velika Britanija treća, s ukupnom vrijednošću nelegalnog biznisa u finansijskom sektoru od 9.000 milijardi dolara.\nUdio je svih drugih zemalja, uključujući Japan, Kanadu Australiju, Kinu, Indiju, Rusiju i Brazil, blizu 13.000 milijardi dolara ili manje od petine cjelokupnog "sivog" biznisa u svjetskoj finansijskoj industriji.\nKoliko je u SAD-u "sivi" finansijski biznis uzeo maha, dovoljno govori i činjenica da mnoge banke vode dvostruko, pa čak i trostruko knjigovodstvo i da veliki dio njihovih poslova uopće nije podložan kontroli državnih regulatornih tijela niti o tome bilo šta znaju ulagači.\nU stručnim krugovima se smatra da je inicijalna kapsula za procvat nelegalnog bankarskog biznisa u SAD-u bilo ukidanje Glass-Steagallovog zakona, u vrijeme administracije predsjednika Billa Clintona.\nUkidanje tog zakona omogućilo je da se i sredstva investicionih banaka pojavljuju na berzama papira od vrijednosti, pri čemu nadležene regulatorne institucije više nisu mogle u cjelini kontrolirati cijeli spektar bankarskih operacija koje su postale "nevidljive".\nTo je, prema ocjeni eksperata, ubrzalo finansijsku krizu, prvo u SAD-u, a zatim i širom svijeta.\nPrema analizi Vijeća, obim nelegalnih poslova u svjetskoj finansijskoj industriji obuhvatio je 2011. godine blizu 86 posto globalnog BDP-a u toj godini, dok neki ekonomisti smatraju da je to učešće bilo i veće - približno 96 procenata.\nU Velikoj Britaniji je, međutim, udio "sivih" poslova finansijskog sektora obuhvatio 2011. godine blizu 370 vrijednosti BDP-a, a u SAD-u 150 procenata.\nVrijednost "sivih" operacija u globalnim finansijama će, prema ocjeni međunarodnih ekonomista, "na suštinski način promijeniti dosadašnje mišljenje o strukturi i načini funkcioniranja svjetske privrede", prenosi internetska stranica Fondsk.ru.\nObim nedozvoljenih bankarskih poslova raste iz godine u godinu, navodi se u najnovijem izvještaju Vijeća, uz napomenu da je takav biznis vrijedio uoči izbijanja globalne finansijske krize 2007. godine blizu 62.000 milijardi dolara, dok je 2002. godine ta suma bila osjetno manja - skoro 26.000 milijardi dolara.\nPrema mišljenju međunarodnih eksperata, sve veći obim nelegalnih poslova u bankarskom sektoru posljedica je opće nestabilnosti svjetskog finansijskog sistema, koji postaje glavno izvorište za moguće ponavljanje globalne krize.\nNedozvoljene finansijske operacije osiguravaju, prema riječima stručnjaka, bankama i drugim finansijskim kompanijama osnovni dio prihoda.\nTako je, naprimjer, udio finansijskog sektora u ukupnom prihodu američkih kompanija tokom prve polovine 20. stoljeća bio blizu 10 posto, da bi se sedamdesetih godina uvećao na skoro 20 procenata i više od 50 posto u na početku ove decenije.\nStručnjaci FAFT-a, organizacije koja se u okviru OECD-a bavi borbom protiv "sive" ekonomije i pranja novca u svijetu, tvrde da blizu 90 posto svih operacija u nelegalnim finansijskim transakcijama na globalnom nivou potiče iz visokorazvijenih zemalja ili zone koja obuhvata "zlatnu milijardu" svjetskog stanovništva.\n#Vijeće za međunarodnu stabilnost\nCentralbahnplatz 2 CH-4002 Basel


BiH od reforme javne uprave dijeli 60 miliona KM - Impuls\nObjavljeno: Srijeda, 07 April 2021 09:24\nOno što je zanimljivo jeste da je Savjet ministara BiH još 2018. godine donio odluku o izradi Akcionog plana za reformu javne uprave, ali taj dokument za period od 2018. do 2022. godine usvojen je tek u decembru prošle godine i prije nekoliko dana objavljen je u "Službenom glasniku BiH".\n"Strateški okvir i akcioni plan su budžetirani na 60 miliona KM. Planirano je da se sredstva obezbijede donatorskom podrškom i učešćem domaćih vlasti negdje do deset odsto", rekao je za "Nezavisne" Dragan Ćuzulan, koordinator za reformu javne uprave.\n"Mi smo u fazi implementacije Akcionog plana za reformu javne uprave, ali to će zahtijevati snažniju političku podršku svih aktera i od toga zavisi i implementacija i stepen realizacije reforme javne uprave", naglasio je Ćuzulan.\nNajskuplji projekat u akcionom planu vrijedan je čak 18,9 miliona KM i odnosi se na uvođenje jednošalterskih sistema na svim upravnim nivoima vlasti. Realizacija ovog projekta podrazumijevala bi da se sve radi na jednom mjestu i da, kako je navedeno, "nema pogrešnih vrata" kada je riječ o administraciji. Ipak, i u samom Akcionom planu navedeno je da će "aktivnost biti započeta, ali neće biti kompletirana do kraja 2022. godine".\nJedan od skupljih projekata koji se planira sprovesti do kraja 2022. godine je i izrada web-servisa za razmjenu podataka, poruka i dokumenata, a koji će koštati malo više od 1,6 miliona KM.\n"Kao ključno opterećenje koje se postavlja pred građane i poslovne subjekte je preuzimanje dokumentacije od jedne i dostavljanje drugoj instituciji na istom ili različitom upravnom nivou. Zbog toga je planirana aktivnost razmjene podataka, poruka i dokumenata putem uspostave web-servisa", navodi se u Akcionom planu za reformu javne uprave.\nZBOG NERADA: BiH mora vratiti novac Švedskoj i Danskoj


BiH preuzela predsjedavanje RASARAC-om\nDelegacija BHDCA, predvođena vršiocem dužnosti generalnog direktora Željkom Travarom, učestvovala je 5. i 6. novembra u glavnom gradu Slovenije, Ljubljani, u radu ekspertskog tima i upravnog odbora Regionalnog komiteta za traganje i spasavanje u zrakoplovstvu (RASARAC – Regional Aeronautical Search and Rescue Advisory Committee). Tom prilikom, BHDCA, odnosno BiH, je preuzela predsjedavanje ovim komitetom za 2020. godinu.\nKomitet, koji je osnovan 2016. godine, čini 8 država sa punopravnim članstvom (BiH, Hrvatska, Slovenija, Mađarska, Crna Gora, Sjeverna Makedonija, Srbija i Slovačka) i 4 države posmatrača (Bugarska, Poljska, Češka i Austrija)najveći je forum za potrage i spasavanje (SAR) u Evropi. Uspostavljen s ciljem unapređenja saradnje u oblasti potrage i spasavanja,te stvaranja pravnog okvira donošenjem potrebnih dokumenata i procedura za prekograničnu saradnju, izvođenje zajedničkih vježbi, treninga i drugih oblika saradnje.\nZa vrijeme predsjedavanja Komitetom, država koja predsjedava predstavlja Komitet u međunarodnim tijelima i organizacijama, organizira rad Komiteta, koordinira aktivnosti radnih grupa i kreira usvajanje dokumenata u oblasti potrage i spasavanja, ali i promovira zrakoplovnu strukturu i zajednicu u državi.


Lepše je sa kulturom: Migranti videli Kiku i ostale znamenitosti Narodnog muzeja · gradski.online\nLepše je sa kulturom: Migranti videli Kiku i ostale znamenitosti Narodnog muzeja\nKIKINDA- Priliku da vide 500.000 godina star skelet mamuta, film o Kiki, repliku u dvorištu Narodnog muzeja, ali i da upoznaju stalnu postavku, pa i to šta je Sovembar, migranti koji boravi u Prihvatnom centru kod Kikinde dočekali su sa uzbuđenjem.\nDa je na mlade ljude iz Sirije, Libana i drugih država, koje Kikinđani uglavnom sreću na trgu, a najčešće u prodavnicama, poseta Narodnom muzeju ostavila upečatljiv utisak portalu GRADSKI potvrdio je Dragan Kiurski, viši muzejski pedagog:\n-Inijjativa da 25 migranata dođe u Narodni muzej potekla je od Jelena Stanarević iz Humanitarnog centra za integraciju i toleranciju. Ovo je bila prva aktivnost tog tipa u našoj insitituciji.\nMigrantima je omogućeno da upoznaju lokalno nasleđe i steknu malo širu sliku o tome gde trenutno borave.\nPokazali smo im našu stalnu postavku i kako se na ovim prostorima živelo od kamenog doba, pa do danas. Predstavili smo im bogatu istoriju našeg grada, a fokus je naravno bio na mamutici Kiki- rekao je Kiurski i nastavio:\n– Rado smo odgovarali na njihova pitanja. Posetu Narodnom muzeju završili su obilaskom izložbe povodom Sovembra, meseca posvećenog sovama utinama- naveo je Kiurski.\nPrethodnoI Kikindu trese infodemija: Ocena dr Branislava Hačka nakon vakcinacije u “Kalcedoniji”\nSledećeOd 18. do 20. novembra: Jubilarni 20. Internacionalni džez i bluz festival, priča o ljubavi i stilu života


Kupovina u internet prodavnici Mobilni-Shop.com je veoma jednostavna i sastoji se iz nekoliko koraka.\nPrvi je da izaberete model telefona koji želite da kupite, a onda obavezno i boju koju želite. Raspoložive boje su prikazane na stranici konkretnog modela ispod cene telefona. Obratite pažnju na to koju boju želite, moguće je da je isti model u određenoj boji skuplji ili jeftiniji od cene koja je prikazana, a ukoliko je to slučaj to je prikazano u zagradi pored boje, na primer pink (+4€) ili bela(-5€). U gornjem desnom uglu strane možete izabrati koji prikaz cene želite, u € ili u dinarskoj vrednosti. Iznos telefona u dinarima se obračunava na osnovu prodajnog kursa € za efektivni strani novac za trenutni dan.\nKada ste izabrali model i boju potrebno je da izaberete količinu koju hoćete (po default-u je podešena na 1) i ubacite ga u korpu klikom na dugme "Dodaj u korpu". Tada će se stanje vaše korpe promeniti, a možete ga videti stalno u gornjem desnom uglu stranice ili klikom na link "Vaša korpa" koji se nalazi pri vrhu, na sredini stranice. Ukoliko želite da kupite još neki telefon ovaj postupak možete ponoviti, a u zavisnosti od toga stanje Vaše korpe će se menjati. Ukoliko želite možete vršiti i izbacivanje iz korpe klikom na dugme x koje se nalazi pored cene određenog proizvoda u korpi.\nSledeći korak je klik na dugme "Blagajna" koje se nalazi u delu Vaše korpe. Ukoliko niste ulogovani tu se možete ulogovati, kreirati nalog, ili nastaviti kupovinu kao gost. Zatim trebate popuniti formular sa Vašim podacima (polja označena sa * morate obavezno popuniti). O zaštiti podataka više pročitajte ovde.\nNakon potvrde načina dostave i načina plaćanja potrebno je da potvrdite kupovinu klikom na dugme "Potvrdi narudžbu" sa donje desne strane.\nU svako doba možete videti stanje i istoriju Vaših kupovina na stranici "Moj nalog".


Održana promocija zbornika „Preispitivanje Srebrenice“ - UPSMedia Održana promocija zbornika „Preispitivanje Srebrenice“ – UPSMedia\nOdržana promocija zbornika „Preispitivanje Srebrenice“\ndecembar 5, 2017 decembar 5, 2017 admin\nSrpsko prosvjetno kulturno društvo „Prosvjeta“ iz Srebrenice, danas je u Narodnoj biblioteci organizovalo poromociju zbornika „Preispitivanje Srebrenice – zbornik radova sa naučno-stručnih skupova o Srebrenici 2015. i 2016. godine.\nZbornik su predstavili stručnjaci Muzeja žrtava genocida iz Beograda, politikolozi i istoričari. Zbornik sadrži 220 tekstova, koji objašnjavaju istorijske prilike iza zločina počinjenih na ovom području u I i II svjetskom ratu, ali i u ratu s kraja XX vijeka.\n„Zbornik je okupio oko 20 stručnjaka, koji su se bavili aspektima Srebrenice, što u julu 1990. godine, što u periodu 1992-1995, što u periodu II svjetskog rata, pa i I svjetskog rata“, izjavio je Aleksandar Pavić, politikolog i dodao da postoji posebna potreba da se istakne dosadašnji loš rad Haškog tribunala.\n„Haški tribunal nije dao doprinos ni otkrivanju istine, ni pomirenju na ovim prostorima. To možemo da uradimo samo mi, gledanjem istini u oči“, zaključio je Pavić.\nOdgovornost za dešavanja u Srebrenici ne leži isključivo na srpskom narodu. Tokom promocije je rečeno da je krajnje vrijeme da svi preuzmu svoj dio odgovornosti.\n„Mislim da su srpski narod i srpsko rukovodstvo zaista prihvatili odgovornost – isporučili su svoje vojne komandante, ljude koji su bili političke vođe, osudio svoje zločince. Ali, pogledajte, nije moguće da se to desi samo u jednom narodu. Nije moguće da u Srebrenici budu osuđeni oni koji su činili zločine u ime srpskog naroda, a da ne bude osuđen Naser Orić“, rekao je nakon promocije zbornika istoričar Nemanja Dević.\nZbornik „Preispitivanje Srebrenice“ objavljen je ove godine u izdanju Muzeja žrtava genocida u Beogradu, Predstavništva Republike Srpske u Srbiji i Fonda strateške kulture iz Moskve.\n← SO Bratunac nije usvojila nacrt budžeta za 2018. godinu\nPotpisan sporazum o rekonstrukciji mosta preko Drine u Zvorniku →\nseptembar 20, 2019, 2:06 am


Rumunska Dačia predvodi revoluciju na tržištima razvijenih zemalja - Biznis i Finansije\nHome\tVestiEkonomija\tRumunska Dačia predvodi revoluciju na tržištima razvijenih zemalja\nRumunska Dačia predvodi revoluciju na tržištima razvijenih zemalja\nby bifadmin 23. avgusta 2013.\nTo što je najbržerastući evropski automobilski brend rumunska Dačia (koja je od pre 14 godina u vlasništvu Renoa) govori o promenama potrošačkih navika na razvijenim tržištima.\nDačia prkosi najoštrijem padu na evropskom tržištu automobila u poslednjih 20 godina, privlačeći mušterije mnogo poznatijih rivala, što je rezultat kombinacije niskobudžetnog istočnoevropskog inženjeringa, jednostavnog, bez suvišnih detalja, i činjenice da zapadnoevropski potrošači moraju da “stežu kaiš”.\nSada se dešava upravo suprotna situacija od one kada su automobili napravljeni u zapadnoj Evropi izvoženi na istočno tržište starog kontinenta – proizvođači su shvatili da mali i isplativi proizvodi pravljeni za tržišta u razvoju sasvim dobro mogu da prođu i na razvijenim tržištima.\nEkonomična kola sada čine 18% svih prodatih automobila u Evropi, što je rast od 13% u odnosu na 2002. Tu je Dačia našla svoju nišu.\nDačijina vozila se prave u samo pet boja, jedna vrsta vrata ugrađuje se u većinu modela, a vetrobrani su izgrađeni pod oštrijim uglom kako bi se smanjili troškovi proizvodnje i ugrađivanja. Ovaj skromniji dizajn znači da je na primer model Dačije koji u Britaniji košta 9.000 funti za 4.000 funte jefitniji od automobila istog ranga drugih proizvođača.\nZahvaljujući ovom uspehu Dačije, Reno beleži dobre rezultate na tržištu zapadne Evrope – rumunski brend činio je 24% prodaje francuske auto kompanije u provoj polovini 2013. Da Dačiji nije skočila popularnost Renou bi u istom periodu prodaja pala za više od 10%.\nOvo međutim nije slučaj samo sa Renoom, već i sa Fordom i njegovim brazilskim automobilima, Hjundaijevim kolima dizajniranim za Induse, kao i Nisanovim Piksom pravljenim da bude evropska verzija najprodavanijeg malog automobila u Indiji.


Uručene nagrade grada Beograda za 2011. - Dan u Beogradu\nNaslovna » BG servis » Uručene nagrade grada Beograda za 2011.\nNeko drugi 20. april 2012. BG servis Postavite komentar\nGradonačelnik Beograda Dragan Đilas i predsednik Skupštine grada Aleksandar Antić uručili su Nagradu grada Beograda za 2011. najboljim stvaraocima i pojedincima u glavnom gradu.\nPo rečima Dragana Đilasa, dobitnici nagrada na najbolji način reprezentuju prošlogodišnja dostignuća u gradu Beogradu.\n– Zahvaljujem vam na tome što ste pomogli da naš grad danas izgleda bolje i da možemo njime još više da se ponosimo. U ovom gradu, u prethodnim godinama, a posebno u ovoj poslednjoj, urađeni su veliki građevinski poduhvati, završena su dva nova mosta, „Gazela“, više obdaništa, škola, domova zdravlja, ulica i drugih objekata. Dolazeći na današnju svečanost, prošli smo ulicama u kojima je manja gužva nego pre šest meseci. Da bi se to desilo, neki ljudi, čija imena i ne znamo, radili su i na minus 20 i na plus 40 stepeni, ulazili u konstrukciju mosta „Gazela“, u prostore od svega 90 centimetara i tamo provodili ceo dan. Neki ljudi su i deo svog zdravlja ostavili u tim uslovima da bi ovaj grad izgledao bolje. Hvala im na radu i trudu i zbog toga što su delima omogućili da Beograd zaista bude prestonica ovog dela Evrope i da ovaj grad nastavi da se razvija na način kako je to bilo i do sada – rekao je gradonačelnik Đilas.\nU ime nagrađenih, gradu Beogradu zahvalili su Miloš Radivojević, dobitnik nagrade za film i radio-televizijsko stvaralaštvo, i Vlastimir Đuza Stojiljković, laureat priznanja za pozorišno stvaralaštvo.\n– Danas Beograd nagrađuje svoje juniore, koji ga osvajaju sa istom lakoćom sa kojom osvajaju i svet, i svoje seniore, koji dugo i predano traju u svojim profesijama. Beograd danas nagrađuje i svoje veterane, koji gotovo čitav život i svu svoju kreativnost ostavljaju ovom gradu. Dokle god mudra uprava grada bude pružala ruku plemenitim veštinama, kako Andrić kaže, Beograd će rasti i napredovati kao veliki i svetski grad – rekao je Radivojević.\nVlastimir Đuza Stojiljković kazao je da Nagrada grada Beograda, njemu lično, znači mnogo.\n– Zato što već 65 godina živim u ovom gradu i zato što je taj grad meni pomogao da uopšte nešto i napravim. U Beograd sam došao 1947, kada je tu živelo 350.000 stanovnika, i vidim da je nemoguće trkati se sa njim jer danas ima skoro dva miliona. On je meni pomogao da učim, nešto malo naučim, da nešto malo radim i malo više ne uradim, ali sam uvek bio u vezi sa Beogradom i bez njega nisam izlazio. Zato će ova nagrada biti ne hvala meni, već hvala Beogradu, što sam uspeo da napravim nešto. Nadam se da će Beograd uskoro imati i tri miliona žitelja i da će biti jedna divna, bogata i vesela metropola na ovom, što kaže pesnikinja, brdovitom Balkanu. Hvala vam, i hvala Beogradu – rekao je Đuza Stojiljković.\nNikola Vlahović, dobitnik Nagrade za herojsko delo, koji je odbranio mladića romske nacionalnosti u gradskom prevozu, rekao je da se nije nadao nagradi, ali da je veoma zahvalan što njegov gest nije zaboravljen.\n– Za mogućnost da dobijem nagradu saznao sam pre dve nedelje i zaista sam srećan što sam je dobio. Ono što sam učinio, uradio sam zato što sam osetio da je jedino ispravno i moralno – rekao je Nikola.\nVatrogasac Slobodan Stojčić, dobitnik Nagrade „Svetislav Stojanović“, rekao je da je ova nagrada kruna njegove karijere.\n– Intervencija u kojoj smo izvlačili povređenog dečaka iz zaglavljenog lifta bila je veoma stresna, i zasluga za dobro obavljeni zadatak pripada i mojim kolegama iz tima. Danas se sa dečakom često viđamo, posećuje nas u vatrogasnoj stanici sa roditeljima i biće nam uvek rado viđen gost – kaže Slobodan.\nVukašin Pavlović, profesor Fakulteta političkih nauka i ovogodišnji dobitnik Nagrade grada Beograda za društvene i humanističke nauke, rekao je da nagradu doživljava kao priznanje za sve kolege koji rade u ovoj oblasti.\n– To je jedna od najprestižnijih nagrada u Srbiji, jer je koncentracija ljudi od struke najveća upravo u Beogradu. Knjiga za koju sam dobio nagradu stvarana je deset godina i zato mi je veoma drago što je komisija procenila da zaslužuje priznanje – rekao je profesor Pavlović.\nNagradu za pozorišno stvaralaštvo dobio je Vlastimir Đuza Stojiljković za ulogu Dina u predstavi „Otac na službenom putu“, nagradu za književnost i prevodno stvaralaštvo dobio je Borislav Radović, za delo „Ponešto o pesnicima i poeziji“, a nagradu za film i radio-televizijsko stvaralaštvo Miloš Radivojević, za režiju dugometražnog igranog filma „Kako su me ukrali Nemci“.\nZa likovno i primenjeno stvaralaštvo, vizuelne i proširene medije, nagradu je dobila Vjera Damjanović, za izložbu „Biblioteka svetlosti“, za muziku i muzičko-scensko stvaralaštvo Vojislav Bubiša Simić, dirigent, kompozitor i aranžer, za koncert „Sentimentalno putovanje“ sa Big bendom RTS-a.\nZa društvene i humanističke nauke nagrađen je profesor Vukašin Pavlović za delo „Država i društvo“, za prirodne i tehničke nauke Velimir Radmilović za delo objavljeno u prestižnom međunarodnom časopisu, za pronalazaštvo su nagrađeni Aleksandar Veg, Aca Gobeljić, Dejan Simić i Goran Šiniković.\nNagradu iz oblasti medicine dobili su doktori Miodrag Ostojić, Vladimir Kanjuh i Branko Beleslin za delo „Kardiologija“, a za arhitektru i urbanizam Milenija i Darko Marušić za kombinovanu dečju ustanovu „Cerak Vinogradi“. Iz oblasti poljoprivrede nagradu je dobio Ivan Jeremić, za uspešno uvećanje stada goveda i proizvodnju mleka, za novinarstvo voditeljski par Irena Jovanović i Jugoslav Pantelić, za koncept emisije „Beograde, dobar dan“. Nagradu iz oblasti obrazovanja dobio je Nebojša Cvetković, direktor Predškolske ustanove „Jelica Obradović“, za sport teniser Novak Đoković, a za herojsko delo Nikola Vlahović.\nSpecijalno priznanje za izuzetan doprinos u realizaciji događaja od značaja za grad Beograd nagrađen je autorski tim Beogradske nedelje arhitekture – BINA.\nZa stvaralaštvo mladih u oblasti nauke nagrađen je Luka Breneselović za publikaciju „Spomenica Valtazara Bogišića o stogodišnjici njegove smrti“, a za dugogodišnji rad i trajan doprinos razvoju grada nagradu je dobila Borka Božović.\nDobitnici Nagrade „Svetislav Stojanović“ su Slobodan Stojčić, vatrogasac u Vatrogasno-spasilačkoj jedinici Zemun, i Vatrogasno-spasilačka četa Mladenovca. (Beoinfo)\nTagovibg svaštara dub skupština grada\nPrethodni Osma palilulska olimpijada kulture\nSledeći Pokreni se, upoznaj Srbiju 2012


Tunis: Odata počast ruskim i srpskim vojnicima stradalim u Prvom svetskom ratu - Sputnjik Srbija\n10:50 28.04.2019 (osveženo 11:09 28.04.2019) Preuzmite kraći link\nTokom posete Tunisu, zamenik rukovodioca Rosotrudničestva Aleksandar Radkov je posetio hrišćansko groblje u Menzel Burgibi, gde je odao počast i položio cveće na ruski i srpski deo groblja.\nZamenik rukovodioca Rosotrudničestva Aleksandar Radkov odao počast ruskim i srpskim vojnicima u tuniskom gradu Menzel Burgibi\nSrpsko vojno groblje u Menzel Burgibi je formirano od 1916. do 1919. godine. Posle Albanske golgote tokom Prvog svetskog rata, srpski vojnici su se lečili u logorima u Tunisu. Radkov je položio cveće na gradskom hrišćanskom groblju, gde su među prvima sahranjeni Rusi iz „Ruske eskadre“, i na spomen-kamen u srpskom delu groblja.\nOdata počast ruskim i srpskim vojnicima u tuniskom gradu Menzel Burgibi.\nNedaleko od srpskog dela nalazi se mauzolej, gde je zajednička kosturnica francuskih i srpskih vojnika, s natpisom „Francuzi i Srbi umrli za otadžbinu“. Srpsko vojno groblje u Tunisu ima veliki istorijski značaj.\npočast, Tunis, groblje


Većina avio kompanija ima omogućen web check-in za letove iz Beograda a među njima su i Aegean, Air Serbia, Austrian Airlines, Alitalia, Emirates, Etihad Airways, Lot Polish, Lufthansa, Qatar Airways, Swiss, Turkish Airlines...\nPosle kupovine avio karte preko sajta www.aerogaga.com putnici imaju mogućnost prijave na let preko interneta.\nUsluga web check-in putnicima omogućava da se registruju za let sa bilo kog uređaja koji ima pristup internetu, izaberu sedište i odštampaju kartu za ukrcavanje (boarding pass). Putnici će moći da se prijave na let najranije 36 do 24 sata i najkasnije 60 do 30 minuta pre planiranog vremena polaska leta, u zavisnosti od pravila avio kompanije. Potrebno je da putnici odštampaju svoju kartu za ukrcavanje i ponesu je na aerodrom.\nUslugu prijave na let putem interneta takođe mogu da koriste i putnici koji imaju prtljag za predaju. Potrebno je da putnici donesu svoj prtljag na poseban šalter za brzu predaju prtljaga (baggage drop-off) najkasnije 45 minuta pre leta i da budu na odlaznom izlazu najkasnije 20 minuta pre leta. Na aerodromu, putnici koji su se prijavili na let putem interneta i sa sobom nose samo ručni prtljag, ne moraju da odlaze na šalter za prijavu na let i mogu odmah da se upute ka pasoškoj i bezbednosnoj kontroli. Primenjuju se sva standardna pravila koja se odnose na predati i ručni prtljag.


Italijanski istražni organi sumnjiče Draškovića za šverc narkotika i cigareta od 1999. do 2000. godine. Drašković je, kako saznajemo, uz velike mere obezbeđenja, iz nemačkog zatvora Vajterštat prebačen u Rim, a u 17.50 smešten je u tamošnji zatvor. Prema rečima njegovog advokata, Drašković će danas biti saslušan, a kako saznajemo, odbaciće optužbe italijanskog tužilaštva. Drašković će izjavu dati u prisustvu advokata Delibašića i drugog branioca iz Milana. Na današnjem saslušanju, Drašković će dati samo osnovne podatke o sebi i preliminarno se izjasnio o krivici. Posle saslušanja on će biti prebačen u zatvor u Bariju, gde će protiv njega biti pokrenut postupak. Drašković je na rimski aerodrom sleteo raspoložen, u avionu Lufthanze.\nKontroverzni srpski biznismen uhapšen je na osnovu evropske poternice, na zahtev Odeljenja za borbu protiv mafije iz Barija, zbog kriminalnog udruživanja i šverca droge i cigareta na međunarodnom nivou. O Draškovićevom poslovanju italijansko tužilaštvo se zainteresovalo u sklopu istrage koju tužilac Đuzepe Šelzi, iz Barija, vodi protiv Mila Đukanovića, zbog sumnje da je umešan u šverc cigareta. Drašković je bio osumnjičen za mafijaško udruživanje u međunarodnom prometu cigareta s odbeglim mafijašima iz Pulje, koji su se devedesetih godina skrivali u Crnoj Gori. Italijanski istražitelji označili su Draškovića kao veoma važnu kariku u ilegalnoj trgovini cigaretama, heroinom i kokainom prema Italiji, ali i to da je on naručio ubistvo Željka Ražnatovića Arkana. Optužnica, koja je zatim podignuta, tereti ga za "povezanost sa mafijom i crnogorskim vlastima".\nLJubiša Buha Čume otkrio veze srpske i hrvatske mafije\nDanas presuda za ubistvo devojčice\nBivši direktor RTS-a još nije dobio optužnicu u zatvoru\nUbio zemljaka zbog gubitka na kocki


Američka kompanija Attis Industries najavljuje investiciju u Kuli | Razvojna Agencija Vojvodine\nOpština Kula potpisala je memorandum o razumevanju sa američkom kompanijom Attis Industries, koja posluje u oblasti proizvodnje alternativnih goriva. Kompanija je zainteresovana za izgradnju i otvaranje novog proizvodnog pogona i najavljuje ulaganje do 80 mil EUR.\nMemorandum su potpisali Damjan Miljanić, predsednik opštine Kula i Vanesa Begeto, zastupnica kompanije Attis. Potpisivanju memoranduma prisustvovali su i direktor Razvojne agencije Vojvodine Nikola Žeželj i Željko Jelenković, predstavnik kompanije Attis.\nPlan kompanije je da investira između 60 i 80 mil EUR u periodu od 24 meseca od momenta dobijanja svih neophodnih dozvola, kao i da će prosečna zarada u fabrici iznositi oko 1.500 EUR. Na sajtu opštine Kula navodi se i da će tehnologija biti 100% ekološki prihvatljiva i bez negativnih uticaja na životnu sredinu.\n- O značaju cele investicije za našu Opštinu i za celu državu ne treba posebno govoriti. U ceo posao je bilo uključeno Ministarstvo poljoprivrede, lokalna samouprava i Razvojna agencija Vojvodine kao partnerska organizacija, koje će i ubuduće biti značajna za realizaciju svih investicija - rekao je Miljanić.\nPrema rečima zastupnice kompanije Attis, Vanese Begeto, oko 160 ljudi biće u samom procesu i sortiraće sirov materijal, a planovi za početak gradnje mogu se očekivati u narednih šest meseci, nakon čega će im trebati 18 meseci da izgrade sve što je potrebno.


AEG IKB 64301 XB ugradna ploča cena, cene Srbija, prodaja Beograd Novi Sad Niš\nAEG IKB 64301 XB ugradna ploča cene\nAEG IKB64301XB Vrsta ploče Nezavisna, Širina 60... specifikacija\nTrenutno nemamo slike za AEG IKB 64301 XB\nEPonuda nije internet prodavnica već Vam omogućava da brzo i lako nađete AEG IKB 64301 XB ugradna ploča po najjeftinijoj ceni. Naš cilj je da kupci budu što bolje informisani o ponudi AEG ugradna ploča IKB 64301 XB na tržištu Srbije. Vrlo lako nalazite željeni proizvod za kategoriju Ugradne ploče cene, ne morate da lutate od sajta do sajta za AEG Ugradne ploče, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za AEG IKB 64301 XB ugradna ploča sa PRODAVCEM. EPonuda ne može da garantuje potpunu tačnost specifikacije i slika za AEG IKB 64301 XB ugradna ploča. Pre kupovine, podatke za AEG ugradna ploča IKB 64301 XB proverite na sajtu PROIZVOĐAČA.


» FABBRICA DANI 02.06.2017. – PREZENTACIJA KOMPANIJE I PRODAJNOG ASORTIMANA Fabbrica\nFABBRICA DANI 02.06.2017. – PREZENTACIJA KOMPANIJE I PRODAJNOG ASORTIMANA\nSlužba tehničke podrške Fabbrica doo organizovala je još jedan seminara za svoje saradnike iz sektora drvne industrije.\nOvom prilikom, posebno je predstavljen rad Tehničkog sektora i Sektora za razvoj koji su glavni pokretači kompanije Fabbrica.\nVisoko-kvalifikovani tim tehnologa i tehničara, u novoj savremenijoj laboratoriji, radi na odabiru novih materijala, testiranju premaza i njihovom prilagođavanju željama i zahtevima komitenata.\nLaboratorija Fabbrica doo poseduje modernu opremu koja podrazumeva najsavremeniji softver i spektrofotometar, koji omogućavaju našem tehničkom osoblju da formulišu čak i najzahtevnije nijanse boja, bajca i patina. Pored toga, u našem trening centru sprovode se testiranja različitih premaza, kao i njihovo prilagođavanje zahtevima komitenata, uz neizostavnu obuku korisnika za korišćenje različitih tipova premaza, te za kompletne cikuse rada.\nNašim gostima predstavljen je Tehnički servis Fabbrica doo koji je podeljen u 4 segmenta:\nTim za stručne konsultacije, koji vrši odabir materijala shodno zahtevima komitenata, priprema tehničku dokumentaciju i preporuke ciklusa rada;\nTim za realizaciju zahteva komitenata, koji sprovodi nijansiranje po želji kupca, testiranje različitih ciklusa površinske zaštite, sprovodi pripremu uzoraka i slično;\nTim za podršku na terenu, koji sprovodi prezentacije materijala i pomaže oko pravline primene materijala u proizvodnim pogonima komitenata, te vrši prilagođavanje tehnika rada konkretnim potrebama komitenata;\nTim za razvoj, koji prati aktuelne zahteve tržišta, aktuelne trendove u segmentu površinske zaštite, testira nove materijale, nove sisteme, tehnike rada i predstavlja ih tržištu.\nCilj praktičnog dela prezentacije je bio da se komitenti upoznaju sa karakteristikama premaza koje koriste u svakodnevnom radu, kao i sa svim novim premazima u veoma bogatoj paleti proizvoda Fabbrica doo. Isto tako, komitenti su imali prilike da samostalno testiraju premaze uz asistenciju naših tehničara primene.


Vreme 563 - Navigator: Siguracija -->\nDogađaji vezani za svetski terorizam smenjuju se stvarajući kod ljudi sasvim oprečan odnos prema internetu i njegovim servisima. S jedne strane, prestrašeni od mogućnosti da ih užasne bakterije napadnu iz poštanske koverte, ljudi su neizmerno srećni zbog postojanja elektronske pošte. S druge, sustižu nas upozorenja da je internet naredna meta terorista. I ne samo internet. Koristeći resurse ove mreže teroristi nameravaju da prodru do vitalnih funkcija razvijenog društva poput elektroenergetskih sistema, vodovoda, sistema za upravljanje saobraćajem i slično, što je sve pod kontrolom računara. Zaustavljanjem rada navedenih sistema, makar i privremeno, stvorila bi se dodatna panika i haos, čega ovih dana imamo u izobilju.\nStručnjaci se, međutim, spore oko toga koliko je ova opasnost stvarna priznajući (bez ostatka) da su pokušaji rušenja ovih sistema svakodnevni. Neki misle da je potrebno uspostaviti potpuno nove principe ponašanja na mreži i u to ime traže da se donesu vrlo restriktivni zakoni koji bi oštro kažnjavali svaku zloupotrebu, nasuprot onima koji smatraju da je strah od ozbiljnijih havarija nerealan, ali da bi on kao nusporizvod mogao doneti ukidanje privatnosti. Argument ovih drugih je da se napadi dešavaju stalno (firme često nisu ni svesne da su bile žrtve napada) ali da bi se pričinjena šteta pre mogla okarakterisati kao vandalizam nego kao terorizam. Govoreći za "Njusvik", Marta Krinšou, profesorka koja se već 30 godina bavi pitanjima terorizma, objašnjava da će svaki terorista radije dići nešto u vazduh, jer je tada efekat za javnost neuporedivo snažniji, nego izvršiti ne znam kako uspešen elektronski napad.\n"Sada kada hoćemo nešto da kažemo, svi naćule uši", poručuju stručnjaci za zaštitu elektronskih mreža zadovoljno trljajući ruke. S druge strane, racionalniji ljudi postavljaju pitanje da li je baš neophodno da se sve moguće vitalne institucije povežu na javnu mrežu, što je pitanje koje bi sebi trebalo da postavi i naša vlada kada krene u sprovođenje projekta elektronske administracije.\nNije baš sve na internetu tako turobno kako nam se poslednjih mesec i kusur čini, a za to su se pobrinuli upravo Amerikanci, i to oni ciničniji, okupljeni oko časopisa "Onion" (www.theonion.com). Na svom web sajtu oni se naveliko sprdaju sa novostečenim strahovima zbijajući šale sa sopstvenom administracijom u celoj priči. Tako u dosijeu pod imenom "Napad na Ameriku" donose tekstove o tome kako se Buš stariji izvinjava sinu nasledniku zbog podrške koju je pružao Bin Ladenu tokom osamdesetih, dok aktuelni predsednik od pomenutog teroriste zahteva da formira posebnu državu sa jasnim granicama, vojskom i saveznicima na teritoriji Avganistana ili negde drugde, da bi Amerikanci imali s kim da ratuju. Takođe, predsednik Buš je (prema "Onionu") ubedio Senat da Osami odobri pomoć od 600 miliona dolara ne bi li ovaj izgradio najmoderniji komandni centar koji bi američka vojska potom mogla da bombarduje.


Lavež pasa opasniji od ujeda - Život - Dnevni list Danas\nPočetna » Život » Lavež pasa opasniji od ujeda\n– Sposobnost psa čuvara da rano upozori na opasnost trenutno se slabo koristi – navela je na svom sajtu kompanija iz izraelskog grada Petah Tikva, koja ističe da psi imaju bolji noćni vid od ljudi i da su i po sluhu i njuhu superiorniji.\n„Bio-sens“ je koristio kompjutere da bi analizirao 350 različitih laveža. Ustanovljeno je da psi svih pasmina i veličina sličnim „alarmom“ reaguju kad osete opasnost. Ako životinja oseti uljeza ili pokušaj upada, desetine senzora oko zaštićenog objekta hvataju „alarmni lavež“, dajući uzbunu ljudima u kontrolnoj sobi. Sistem „Dogard“ (Doguard) – kovanica od engleskih reči „pas“ i „čuvar“ – postavljen je u izraelskom zatvoru „Ešel“ i izraelskim vojnim bazama. Takođe obezbeđuje vodoinstalacije, farme, rančeve, garaže i jevrejska naselja na okupiranoj Zapadnoj obali.\n„Ešel“, zatvor visoke bezbednosti, dopunio je „Dogardom“ postojeću mrežu električnih ograda i ljudskih čuvara, rekao je Rojtersu zvaničnik ove ustanove Bazov Moris. Reks, smeđi američki stafordski terijer, i još 28 pasa koji čuvaju ovaj zatvor sada su praćeni senzorima, kako bi čuvari na vreme bili upozoreni na bilo kakav pokušaj bekstva. Moris je ubeđen da sistem funkcioniše, iako od njegovog ubacivanja niko nije pokušao da pobegne.


Pandurević: Svaka druga marka prihoda ide na otplatu duga, privreda na izdisaju – mojKontakt portal – Radio Televizija Kontakt\nPandurević: Pljačka vijeka, Elektroprivreda RS oštećena za 600 miliona maraka\nPotpredsjednica Srpske demokratske stranke Aleksandra Pandurević poručila je danas da Vlada Republike Srpske više od decenije socijalni mir kupuje megalomanskim zaduženjima, a na kraju imamo privredu na izdisaju i masovni odlazak radno sposobnog stanovništva iz Srpske.\nOna je dodala da je tako 2006. godine svaka 11 marka iz budžeta išla na otplatu duga, dok 2018. godine svaka druga marka budžetskih prihoda se izdvaja za ove svrhe.\nPandurevićeva je podsjetila da je u tom periodu vladavine kontinuiteta SNSD-a, Republika Srpska prodala svoj značajan resurs koji se zove Telekom za milijardu i 200 miliona maraka, dok je FBiH i danas vlasnik svoja dva Telekom operatera.\n„To nije sve. U 2018. godini FBiH je otkazala sve planirane aukcije dugoročnih obveznica, dok se Vlada RS zadužila na Bečkoj berzi za 320 miliona i to se zadužila kod šest domaćih banaka po kamati koja je tri posto veća nego što bi bila ovdje“, naglasila je Pandurevićeva.\nNa taj način, kako kaže, aktuelna vlast je pokušala da baci prašinu u oči javnosti kako smo bitan faktor ili je izloženost naših banaka prema Vladi RS prevelika da više nisu mogli da im daju kredite, pa su pribjegli stranim opcijama.\nOna kaže da se sve ovo moglo drugačije uraditi, bez enormnog zaduživanja.\n„Rasterećenjem privrede fiskalnih i parafiskalnih nameta, otvarate mogućnost za otvaranje novih radnih mjesta i povećanje prihoda, jer kad imate jaku privredu, nije problem vraćati pokoji kredit“, naglasila je potpredsjednica SDS-a.\nOna je poručila da je SDS sa svojim koalicionim partnerima, uvjerena da će se od 8. oktobra stvari postaviti drugačije.\n„Nadam se da ćemo postaviti zdrave temelje za obnovu Republike Srpske i da će prioritet nove vlasti na čelu sa Vukotom Govedaricom i Mladenom Ivanićem biti jača privredna aktivnost, radna mjesta za sve koji hoće da rade i pošteno zarade, a ne megalomanska zaduženja. Kako je to nekada govorio Nenad Stevandić da se ova vlast zadužuje poput narkomana, što više uzimaju, viša doza im treba“, zaključila je Pandurevićeva, saopšteno je iz SDS-a.


O KONTEH-u - KONTEH 2022\nKONTEH predstavlja jedinstveni Sajam, koji pored prilika za zapošljavanje nudi i raznovrsnu ponudu stručnih praksi, i kao takav može da poveže kompanije sa dve bitne tačke za njihov razvoj: obrazovnim institucijama i ljudskim resursima (studentima, odnosno diplomcima kao kandidatima za posao). Sajam poslovnih mogućnosti i stručnih praksi KONTEH pruža kompanijama mogućnost da se predstave i upoznaju sa najkvalitetnijim visoko obrazovnim kadrom koji dolazi sa Univerziteta u Novom Sadu i to kroz direktan kontakt sa zainteresovanim studentima i diplomcima tokom dva dana trajanja Sajma, gde se kompanijama nudi mogućnost obavljanja prvog intervjua već na licu mesta.\nU toku Sajma kompanije izlagači će, kao i prethodnih godina, imati priliku da predstave svoju delatnost studentima kako pomoću promotivnog materijala i kroz neposredni kontakt sa njima, tako i kroz prezentacije koje će biti otvorene za sve posetioce Sajma. Studenti i kandidati za posao će, sa druge strane, pored mogućnosti da na licu mesta uruče svoj CV poslodavcima za koje su zainteresovani, moći isti da ostave i u elektronskoj bazi koja će biti na raspolaganju svim kompanijama-učesnicama tokom narednih godinu dana, čime direktno sebi uvećavaju šansu za dobijanje radnog mesta ili prakse. Pored prezentacija kompanija, u toku trajanja Sajma u Svečanoj sali Fakulteta tehničkih nauka biće organizovane tribine i treninzi čiji je glavni cilj obuka mladih interesenata za posao da pravilno napišu CV i što uspešnije obave intervju za posao.\nZAUZMI SVOJE MESTO!


LG se povlači sa tržišta mobilnih telefona - Karijera\nNovi zakon će olakšati zapošljavanje u Nemačkoj 26/08\nŠta označavaju popularne skraćenice u poslovnom svetu? 02/11\nOvom odlukom LG će postati prvi veliki brend u sektoru mobilnih telefona koji se u povlači sa tržišta. LG je u Americi bio bio treći najveći mobilni brend. Svoj tržišni udeo u Severnoj Americi od deset odsto, LG će prepustiti Samsungu i Eplu. Posle povlačenja, LG će se usredsrediti na područja rasta kao što su komponente za električna vozila, internet stvari (IoT) i pametne kuće.\nU delu kompanije koja se bavila mobilnim telefonima, za šest godina zabeležili su gubitke od oko 4,5 milijarde USD. A prošle godine su isporučili kupcima 23 miliona mobilnih telefona, dok je rival, kompanija Samsung, prodala 256 miliona aparata.\nUpućeni kažu da je LG rano ušao na tržište mobilnih telefona sa brojnim inovacijama, kao što su kamere sa širokog ugla, a na vrhuncu je bio 2013. godine. Međutim do pada prodaje doveli su softverski i hardverski promašaji. Analitičari smatraju da je im jedan od većih problema bio i sam marketing, te da su tu zakazali u poređnju sa kineskim rivalima.\nOčekuje se da će odeljenje za pametne telefone LG-a biti ugašeno do 31. jula, a zaposleni tog sektora u Južnoj Koreji biće premešteni u druga preduzeća i podružnice LG Electronics. Iz te kompanije navode da će nastaviti sa pružanjem usluga servisiranja i ažuriranja softvera kupcima postojećih mobilnih uređaja. Ali, tokom određenog vremenskog perioda i koji će razlikovati po regionima.\nInače, pregovori LG-a sa vijetnamskom Vingrupom su propali zbog neslaganja u vezi sa uslovima. Ekonomski analitičari ocenjuju da će Samsung bolje moći da pokrije upražnjeno mesto na tržištu, za razliku od Epla, jer u ponudi ima više telefona iz srednje klase, a koji su u rangu onih koje je proizvodio LG. I ranije je bilo problema na tržištu mobilnih telefona, imali su ih i Nokia, HTC i Bllackberry, međutim niko se potpuno nije povukao sa tržišta.\nA na zvaničnoj stranici LG kompanije za Srbiju, uz zahvalnost na ukazanom poverenju navodi se da su nakon detaljnog pregleda poslovnog portfolia i ključnih tehnoloških karakteristika, odlučili su da zatvore posao sa mobilnim telefonima, kako bi razvijali nove segmente u kojima će biti konkurentni.\nLG mobilni uređaji će biti dostupni određeni vremenski period u zavisnosti od situacije u svakoj zemlji, a korisnička podrška će nastaviti sa radom u skladu sa lokalnim regulativama kako bi podržali postojeće korisnike njihovih mobilnih telefona.


Privreda i kultura Gračanice zajedno za Dragana Tripkovića iz Plemetine\nJanuar 31, 2019 22:52\nU Gračanici je juče održana velika humanitarna akcija. Na Svetosavskom koncertu i Sajmu lokalnih srpskih privrednika prikupljena je pomoć za lečenje Dragan Tripkovića iz Plemetine. Inicijatori ove humanitarne akcije su nacionalni Ansambl narodnih igara i pesama Kosova i Metohije „Venac“ i Branimir Stojanović, državni sekretar Ministarstva privrede Vlade Republike Srbije.\nU organizaciju ove humanitarne akcije, koju je za koncert predvodio Ansambl “Venac“, a za Sajam lokalnih srpskih privrednika predvodila Regionalna razvojna agencija Kosova i Metohije, bili su uključeni i Privremeni organ grada Prištine sa sedištem u Gračanici, Dom kulture Gračanica i Javni gradski prevoz.\nNa koncertu je učestvovalo preko 300 dece iz Venčevih pet škola folklora sa prostora centralnog Kosova, i gosti koncerta: KUD „Kosovka devojka“ iz Babinog mosta, KUD „Simonida“ iz „Gračanice“, KUD „Branko Medenica“ iz Ugljara i KUD „Slavuj“ iz Badovca.\nVelika scena u Domu kulture u Gračanici sinoć je bila premala da primi preko 300 dece koju je Venac okupio. A bila je mala i sala za publiku koja broji 400 sedišta, pa je publika i stajala i sa radošću pratila koncert. Deca su na koncertu nesebično pokazala kolika je duša Kosova i Metohije, koliko radosti, života, pesme i igre ima u svima nama. Svaki njihov pokret, glas, osmeh i pogled bili su dodir čiste duše kosovske, duše koja je kroz vekove uvek bila na stubu patnje i stradanja, ali duše kojoj nikad nije bila ugašena iskra sreće, dobrote i ponosa, a ta iskra je bila u očima svakog deteta, iskra koja je postala plamen tradicije i postojanja.\nLokalni privrednici koji su učestvovali na ovom humanitarnom sajmu lokalnih srpskih privrednika su: Dobrotvorna organizacija Eparhije Raško-prizrenske „Majka devet Jugovića“, Vinarije Velike Hoče, Pržionica kafe „Trle“, Brendi Ko, Cvećara „Orhideja“, Udruženje pčelara „Nukleus“, Udruženje poslovnih žena „Avenija“, Godži Beri, Izrada dekorativnih korpica i cvetića „Ana“ i Diskoteka „Insomnija“.\nOd prodaje karata za koncert prikupljeno je 126.800 dinara, od prodaje domaćih proizvoda lokalnih privrednika 132.240 dinara i od kolektiva Ansambla Venac 50.000 din.\nSav ukupan prihod u iznosu od 309.040 din predat je Draganu Tripkoviću iz Plemetine – opština Obilić, kome je neophodna transplatacija bubrega za koju je potrebno 65.000 evra.\nDragan nije mogao da dođe na koncert jer je tog dana bio na dijalizu i nije se osećao dobro nakon toga, ali je sutradan posetio Venac jer je hteo lično da se zahvali. Danas, 31.01.2019. sav ukupan iznos od 309.040 din predat je Draganu Tripkoviću u prostorijama Venca pri njegovoj poseti, i tom prilikom napravili zajedničku fotografiju. Dragan se zahvalio na podršci svim ljudima koji su učestvovali u humanitarnoj akciji za njega. U ime svih koji su učestvovali u humanitarnoj akciji poželeli smo mu što brže ozdravljenje, i obećali smo mu da ćemo nastaviti akciju prikupljanja donacija. Dragan je iz Plemetine – opština Obilić, oženjen je i otac dvoje dece. Njemu je neophodna transplatacija bubrega za koju je potrebno 65.000 evra.\nIzvor: TV Most, Ansamb\nDragan TripkovićGračanicaKiMhumanitarna akcija\nSedmi dan protesta na severu KiM 77\nKancelarija za KiM: Grafit UČK na zidu kuće u Klokotu; Zločinačka organizacija UČK je dobrodošla, ali je ZSO zabranjena reč 26


Mađarska modernizuje svoje borbene avione Gripen Uspešno su završeni pregovori za nadogradnju flote mađarskih borbenih aviona Gripen, na nivo sposobnosti MS20 Block 2, objavila je kompanija SAAB.\nSAAB je saopštio juče da su Kancelarija komesara Vlade Mađarske koja je odgovorna za razvoj odbrane i švedska Agencija za opremanje odbrambenog sektora (FMV) uspešno završile te pregovore, prenosi Tango Six.\nNadogradnja MS20 Block 2, kako je navedeno, donosi brojna poboljšanja. U velikoj meri povećava i borbene i komunikacione sposobnosti Gripena, kao i proširenje spektra naoružanja koje se može integrisati na avion.\nMogućnosti senzora su poboljšane nadogradnjom radara na standard PS-05/A Mk 4, što znači da se domet praćenja ciljeva u vazduhu kao i performanse, značajno povećavaju.\nOvakva poboljšanja omogućuju bolju sposobnost otkrivanja malih vazdušnih ciljeva, poboljšanu otpornost na ometanje i donosi rastući potencijal za dalji razvoj režima vazduh-vazduh i vazduh-zemlja.\nNadogradnja MS20 Block 2 za mađarske Gripene, takođe, unapređuje komunikacijske sposobnosti tako što se poboljšava funkcionalnost sistema za razmenu podataka Link 16 i ažurira sistem glasovne komunikacije na najnoviji NATO standard bezbedne komunikacije.\nSposobnost identifikacije savezničkih letelica će, takođe, biti poboljšana uvođenjem NATO Mode 5 sistema za identifikaciju svoj-tuđ (IFF).\nOva nadogradnja će omogućiti Mađarskoj da izabere širi izbor naoružanja koji će odgovarati njenim Gripenima: infracrvenu raketu vazduh-vazduh za vazdušnu borbu u vizuelnom dometu IRIS-T, savremenu laserski vođenu bombu GBU-49 i naprednu, dalekometnu radarski vođenu raketu vazduh-vazduh za vođenje vazdušne borbe van vizuelnog dometa tipa Meteor koja je, kako se navodi, superiorna u odnosu na druge rakete iste klase.\nZahvaljujući modernizaciji mađarskih Gripena, operativne sposobnosti Ratnog vazduhoplovstva Mađarske biće značajno povećane.


BLOKADA INFORMACIJA IZ LOKALNIH ZDRAVSTVENIH USTANOVA I PORED TOGA ŠTO JE VLADA POVUKLA ODLUKU O INFORMISANJU TOKOM VANREDNOG STANJA - Kragujevac Danas\nBLOKADA INFORMACIJA IZ LOKALNIH ZDRAVSTVENIH USTANOVA I PORED TOGA ŠTO JE VLADA POVUKLA ODLUKU O INFORMISANJU TOKOM VANREDNOG STANJA\nBez obzira na to što je Vlada Srbije povukla odluku o informisanju tokom vanrednog stanja, zvanične zdravstene institucije na lokalu ni juče, a ni danas, nisu davale informacije medijima, pod obrazloženjem da je pomenuta odluka samo iznesena u javnost, a da njima nije dostavljeno pismeno odobrenje od Vlade.\nNa zvaničnom sajtu Ministarstva zdravlja uspeli smo da saznao samo podatke koji se odnose na celu Srbiju, odnosno da je od poslednjeg izveštaja do 15 časova testirano 637 osoba od kojih je 111 pozitivno. Hospitalizovano je ukupno 783 pacijenata, a na respiratoru je njih 81.\nKoliko je njih iz Kragujevca, čime se bave u kojim delovima grada žive niko ne zna. Smatramo da su ove informacije od naročitog značaja, kako bi gradjani mogli da izgrade svest o opasnosti od virusa i povedu računa kada su u pitanju pojedini objekti i delovi grada.\nKo zna koliko bi recimo ljudi odustalo od pričešća i posete manastirima da se znalo da su monahinje manastira Divostin zaražene Korona virusom, upravo od strane onih koji su na ovom mestu tražili utehu , mir i spas.\nMislimo da je od velike važnosti da svi odgovorni shvate da pravovremeno informisanje nije “dizanje panike” već “dizanje svesti ” ljudi o stvarnoj pretnji od zaraze COVIDOM-19 u njihovom mestu. Da su svi pravovremeno informisani i da znaju da je komšija oboleo, ne bi baš tako olako kao sada šetali gradom bez zaštitnih maski, vodili decu po parkovima….\nPrevious DR GORDANA DAMNJANOVIĆ: Grad Kragujevac je dobro organizovan i rad svih institucija za pomoć starima i bolesnima je usklađen putem SITUACIONOG CENTRA 0800/112-113


Volvo 2013. godine prekida s proizvodnjom u fabrici Uddevalla\nposted on Oct. 18, 2011 at 9:39 am\n„Proizvodni kapaciteti fabrike Uddevalla, u kojima se sklapa i aktuelni Volvo C70, ne opravdavaju nastavak proizvodnje. Već sada razmišljamo kada bi nova generacija Volvo kabrioleta mogla da bude na tržištu i gde bi mogla da se proizvodi“, ističe Stefan Jacoby, predsednik i izvršni direktor Volvo Car korporacije i dodaje: „Fabrika u Uddevalli proizvodi vrlo kvalitetne automobile. Međutim, veliki proizvođač automobila poput Volvoa ne može s finansijskog gledišta da opravda rad fabrike koja proizvodi samo jedan model i to u maloj seriji. Proizvodni kapacitet fabrike Uddevalla trenutno je iskorišćen 65%.“\nFabrika u Uddevalli proizvela je u 2010. godini 10.000 automobila. U njoj je zaposleno oko 600 radnika. Kada proizvodnja bude prekinuta 2013. godine, svim radnicima će biti ponuđen angažman unutar Volvoa u Švedskoj.\n„Zaposleni u fabrici Uddevalla su iskusni tvorci automobila. Zbog toga se nadamo da će se većina odlučiti za nastavak rada unutar naše kompanije“, izjavio je Stefan Jacoby.\nVolvo proizvodi automobile u fabrici Uddevalla od 2005. godine u saradnji s kompanijom Pininfarina S.p.a. U martu 2011. godine dva partnera su se odlučila na prekid saradnje, što znači da će Volvo 2013. godine postati puni vlasnik fabrike.\nTags:GothenburgPinifarina Sverige ABUddevallaVolvoVolvo C70\nRadulović Group nudi popust do kraja oktobra za EVINRUDE vanbrodske motore


Sportske.net - Razočarenje - UEFA odbila žalbu, Marković ne igra finale LE!\nRazočarenje - UEFA odbila žalbu, Marković ne igra finale LE!\nDisciplinska komisija Unije evropskih fudbalskih asocijacija odbila je žalbu koju je Benfika uložila zbog crvenog kartona za Lazara Markovića, zbog čega srpski reprezentativac neće nastupiti u finalu Lige Evrope.\nBivši prvotimac Partizana, Lazar Marković, ipak neće igrati u finalu Lige Evrope, pošto je disciplinska komisija UEFA odbila žalbu koju je njegov klub uložio na crveni karton koji mu je Mark Klatenburg dodelio u revanš meču polufinala LE.\nReprezentativac Srbije navodno se "sporečkao" sa Mirkom Vučinićem, i to dok su se obijica nalazili van igre, zbog čega je Mark Klatenburg isključio i Markovića i Crnogorca.\nNakon što je Benfika obezbedila plasman u finale Marković i Vučinić demantovali su sukob a crnogorski internacionalac čak je tvrdio da ga je rezervni golman kluba iz Lisabona isprovocirao i da je sa njim razmenio uvrede.\nŠampion Portugala žalio se na crveni karton Lazara Markovića i očekivao da će UEFA uvideti da je došlo do greške, ali je Klatenburgova odluka ostala na snazi.\nTo znači da će Markec propustiti svoje prvo finale jednog evropskog takmičenja što je veliki peh za mladog srpskog reprezentativca ali i nauk za buduće vreme.\nBenfika će se u finalu Lige Evrope sastati sa Seviljom a finalni susret igra se u Torinu 14. maja.


Izabrani školski odbori u osnovnim i srednjim školama\n23. Jula 2008. 19. Avgusta 2020. Arhiva Visoko.co.ba\nVlada Zeničko-dobojskog kantona na svojoj 74. sjednici održanoj u petak, 18. 07. donijela je 58 rješenja o konačnom imenovanju članova školskih odbora za osnovne i srednje škole sa područja Zeničko-dobojskog kantona. Zbog obimnosti materijala na pomenutoj sjednici Vlade nisu mogli biti razmatrani prijedlozi rješenja za imenovanje članova školskih odbora sa područja Općine Zenice, a što je planirano za sljedeću, 75. sjednicu Vlade Kantona.\nInače, svaki školski odbor broji pet članova i njihov je rad volonterski, bez naknade. Prema postojećim zakonskim odredbama, sastav školskog odbora čine pet članova. Od toga, dva su predstavnika iz reda nastavnika, koje predlaže Nastavničko vijeće škole, jednog člana predlaže Vijeće roditelja, a Vlada kantona, kao osnivač, nakon provedenog javnog oglasa predlaže dva člana, od čega jedan je predstavnik lokalne zajednice, a drugi predstavnik osnivača.\nRecimo i to da se na objavljeni oglas za pozicije predsjednika i članova školskih odbora u 91 osnovnoj i srednjoj školi prijavilo ukupno 319 kandidata. S obzirom na to da je bilo škola za koje se nisu prijavili kandidati ili prijavljeni nisu ispunjavali uslove iz oglasa za pozicije člana školskog odbora iz reda lokalne zajednice, odnosno predstavnika osnivača, Vlada je donijela zaključak da će se ponoviti javni oglas za te škole i imenovala komisiju koja će provesti javni oglas.\n“Zašto Visoko nije Visoko?”-mladi SDP-a


Obradović: Prihvaćeno da dijalog bude gotov šest meseci pre izbora\nVesti Autor:N1 Beograd29. apr. 202114:17 > 14:2813 komentara\nPredsednik pokreta Dveri Boško Obradović izjavio je danas da su predestavnici vlasti pristali da međustranački dijalog o izbornim uslovima bude završen najmanje šest meseci pre izbora.\n„Napravljen je iskorak na rečima, sada nam treba pomak na delima“, rekao je Obradović za N1.\nObradović: Prvi sastanak o dijalogu bio korektan, važno da Vučić učestvuje\n29. apr. 2021 34\nDačić: 7. maja ću biti informisan o prvoj rundi u međustranačkom dijalogu\nPočinje dijalog sa delom opozicije koji je odbio posredovanje evroparlamentaraca\n28. apr. 2021 14\nKaže da bi to značilo da „ćemo imati bar pola godine normalnih predizbornih uslova“.\n„Ako toga nema, brzo ćemo videti da je sve farsa i naravno da nećemo u tome dalje učestvovati“, rekao je predsednik Dveri.\nOn kaže da je dobro što u razgovorima učestvuju lideri SNS i SPS, Aleksandar Vučić i Ivica Dačić, uz ocenu da bi sporazum mogao biti postignut u naredna dva ili tri meseca, „što bi zaista bio pomak“.\nMeđutim, kaže da nije „ogroman optimista“ i neko veruje „da su se oni odjednom dosetili da uvedu demokratiju u Srbiju, oslobode medije i daju poštene izbore“, već da je vlast pritisnuta da napravi iskorak ka opoziciji.\n„Očito su nečim sada prisiljeni da krenemo u tu vrstu dijaloga. Može biti gluma, mogu biti pritisci po pitanju Kosova i Metohije, može biti to što su doživeli u međunarodnim izveštajima da je stanje demokratije u Srbiji katastrofalno“, kaže on.\nGovori i da nije razgovarao sa ostatkom opozicije koja je bojkotovala izbore “posle propasti razgovora o zajedničkoj pregovaračkoj platformi i delegaciji”.\n„Pošto ne postoji ujedinjena opozicija, ne osećam potrebu da bilo koga pitam za mišljenje“, kaže Obradović, ali dodaje da je „i dalje otvoren“ da dođe do zajedničke platforme.\nDodaje da „imamo problemina drugom koloseku“, gde se vode pregovori uz posredovanje Evropskog parlamenta.\n„Na kraju ćete morati da odete da razgovarate sa nekom delegacijom SNS koju će voditi Aleksandar Martinović. Ja mislim da je to gubljenje vremena“, rekao je Obradović o dijalogu u kom posreduju stranci.\nKaže i da će evropski posrednici zakazati sledeću rundu dijaloga za jun ili čak septembar, čime „ništa ne rešavamo“, dok su izbori sve bliži.\nUpitan o mogućnosti bojkota narednih izbora, lider Dveri ističe da će o tome odlučivati organi pokreta, ali da on lično ne vidi smisao drugog bojkota.\n„Prvi bojkot je pokazao besmisao parlamenta bez opozicije i da nemamo normalne demokratske institucije. Drugi bojkot bi već bio bekstvo sa megdana“, rekao je on.\nNajavio je da zbog toga Dveri trećeg maja kreću u predizbornu kampanju.


„Ljudi u crnom“ na ulicama Danske protiv korona mera, uhapšeno osmoro /video, foto/ - Sputnjik Srbija\n10:39 17 April 2021\n© Tanjug / AR/Mads Claus Rasmussen\n10:01 01.03.2021 (osveženo 10:10 01.03.2021) Preuzmite kraći link\nProtest u prestonici Danske, na kom se okupilo oko 1.200 ljudi, održan je zbog objave vlade da će produžiti brojne restrikcije u borbi protiv kovida 19, javila je „TV2“.\nIako je protest protekao relativno mirno, uhapšeno je osam osoba koje su navodno koristile ilegalna pirotehnička sredstva i nasilnički se ponašale.\nPrema navodima TV2, lider desničarske partije Čvrst stav Rasmus Paludan takođe se pojavio na demonstracijama u Kopenhagenu i održao kratak govor.\nDemonstracije su takođe održane u Orhusu, drugom po veličini gradu u Danskoj, u organizaciji Pokreta slobode zbog nezadovoljstva načinom na koji vlada bori sa epidemijom virusa korona.\n„Ljudi u crnom“ su i ranije organizovali demonstracije u gradovima širom Danske.\nProtest protiv korona mera u Danskoj\nDanska, koja je delimično „zaključana“ od kraja 2020. godine, najavila je da će ublažiti neka ograničenja, ali da će zadržati većinu restriktivnih mera uprkos protestima opozicije i javnosti koji ograničenja smatraju diskriminatornim.\nRazbijena još jedna masovna korona žurka u Beogradu\nIako je Dancima dozvoljeno da posećuju neke prodavnice i učestvuju unekim sportskim aktivnostima i javnim događajima, većina ograničenja produžena je do 5. aprila. Na primer, barovi, restorani i većina obrazovnih institucija i dalje su zatvoreni.\nIako je broj novih infekcija tokom poslednjih nedelja opao, incidencija mutiranog britanskog soja, koji je identifikovan kao zarazniji, raste i ostaje izvor zabrinutosti vlasti.\nDanska, država sa 5,8 miliona stanovnika, beleži ukupno 211.000 slučajeva obolevanja od kovida 19 i skoro 2.400 smrtnih ishoda.\nvirus korona, protest, Kopenhagen, Danska


Vučić: Imamo najblaže mere u celoj Evropi - 18.03.2021, Sputnik Srbija\nPredsednik Srbije Aleksandar Vučić rekao je da imamo najblaže mere u celoj Evropi. 18.03.2021, Sputnik Srbija\nvesti, politika, vučić\n20:22 18.03.2021 (Osveženo: 22:42 03.08.2021)\n© Sputnik / Lola Đorđević Aleksandar Vučić\nPredsednik Srbije Aleksandar Vučić rekao je da imamo najblaže mere u celoj Evropi.\n"Država mora da uvede mere, ne zato što ih voli", napomenuo je Vučić gostujući na RTS-u.\nOn je istakao da on lično nije za zaključavanje, ali da moraju da se "gledaju lekari" kojima treba da se pomogne.\n"Borimo se na svaki način da ljudima pomognemo, to su ogromne pare - lekovi, vakcine...", kazao je predsednik.\nJedan dan u bolnici košta 5.000 evra, naglasio je Vučić.\nVučić je rekao da imamo manjak vakcina protiv korona virusa, te da će se krajem sledeće nedelje vakcinisati.\n"Srećan sam što smo u Banjanima kod Uba juče imali 301 lice da se vakcinisalo. Imaćemo za 10 dana ponovo, mnogo mnogo više vakcina", rekao je on.\nKako je naveo, doći će isporuke ruske vakcine, kao i iz Kovaksa Astra zenekine vakcine.\n"Imaćemo 1. aprila milion kineskih vakcina", rekao je Vučić i dodao da ćemo imati 1.300.000 vakcina u roku od nekoliko dana.\nNajavio je da će krenuti u kampanju vakcinacije za nekoliko dana, u kojima će obilaziti Srbiju. "Mi imamo najblaže mere u celoj Evropi, mi smo pravo zatvaranje nismo imali od marta, aprila prošle godine", rekao je on.\nPrema njegovim rečima, svi će doći i reći "državo, daj nam nešto" i neće reći "kriv je kovid, nego država zbog mera".\n"Najviše na svetu mrzim mere. Mučili su se, Ana je morala da dovede epidemiologe kod mene, ali lekari su očajni. Morate da gledate lekare, ljudi umiru", kazao je on.\nVučić je kazao da razume lekare, koji su tražili najmanje 14 dana zatvaranja, ali je ukazao na to kolika je šteta.\n"Moj odgovor na zahtev epidemiologa je: hajde da probamo sa pet ili sedam dana zatvaranja. Hajde da vidimo možemo li da se disciplinujemo", rekao je on.\n"Dan u bolnici košta 1.000 evra, a prosečan čovek uplati 550 evra godišnje, a samo pet dana provedete u bolnici i potrošili ste 5.000 evra, to sve država mora da plati. Zato sam uvek protiv mera, sve vreme vagate, pod 1. morate da imate u vidu živote ljudi, a opet kroz ekonomiju", napomenuo je on.\nNa pitanje da li će oštrije mere biti, rekao je da se nada da ne, te da je situacija u centralnoj Srbiji dramatična.\n"Prvi put sam video da u Beogradu se stabilizuje situacija, a u centralnoj Srbiji divlja. Situacija u Beogradu se prvi dan i po stabilizuje. Procenat vakcinacije u beogradskim opštinama je najveći", rekao je on.\nDodao je da na svaka tri sata mere se rezultati testiranih. "Ako budu loši brojevi, može da se desi na dan ili dva dana da produžimo mere", rekao je on.\n"Da uvodite zabranu kretanja, time ćete samo da provocirate ljude da odu u 8 uveče na zatvorene žurke i nee se vratiti do 5 ujutru. Pitanje je da li time postižete nešto", rekao je Vučić.\n"Vidim da to u Beogradu se poravnava i nije već nego što je bilo juče ili prekjuče. Što se tiče centralne Srbije biće smirivanje tek za desetak dana, pod uslovom da se više ljudi vakciniše. Mi ćemo 29. marta imati milion revakcinisanih, dakle 20. aprila moći ćemo 980.000 imamo gotovo sigurnih ljudi, gotovo niko neće umreti ili imati teške posledice", kazao je on.\nNa pitanje može li Srbija da izdrži još jednu ovakvu godinu, Vučić je rekao kratko "ne možemo".\nImaćemo dve fabrike, 30 do 40 miliona doza vakcina\nPredsednik Srbije Aleksandar Vučić najavio je večeras da će Srbija imati dve fabrike vakcina i da će godišnje proizvoditi između 30 i 40 miliona doza.\n"Vakcina je sada moćno oružje, vakcina je život", poručio je Vučić na RTS i naveo da će jedna fabrika biti na Torlaku, a druga će se graditi.\nNapomenuo da je danas razgovarao sa predstavnicima Sinofarma, a da je ministar Nenad Popović razgovarao o proizvodnji Sputnjik V vakcine.\nOčekuje da će za manje od godinu dana da se proizvodi i tečnost za vakcinu, a ne samo da se pakuje.\nMožda će biti kašnjenja, ali ćemo uspeti, rekao je Vučić i istakao da ćemo proizvoditi između 30 do 40 miliona doza godišnje. Ako bude potrebno da se daje tri doze vakcina, Srbiji bi godišnje bilo potrebno oko 15 miliona, a 25 miliona moglo bi da se obezbedi za region.


"Biće nam potreban četvrti i peti paket pomoći" | Bonitet\n“Biće nam potreban četvrti i peti paket pomoći”\nProfesor Ekonomskog fakulteta Ljubodrag Savić rekao je za televiziju N1 da je novi paket pomoći težak udarac za srpski BDP.\n“Vlada treba da pomaže ljudima, ali znamo da značajnom broju ljudi ne ide uopšte loše. Država ne treba da odustane od pomoći, ali mi nismo ni Nemačka ni SAD, a njihovi paketi su manji od naših. Da smo doneli zakon o socijalnim kartama mogli bismo da kažemo ko su siromašni ljudi i preduzeća i onda njima dati pomoć, ali sada je kasno za to. Vlada Srbije neselektivno deli pomoć”, kaže Savić i ponavlja da je moguće pravednije podeliti pomoć i dodaje da je u Srbiji „sve politika“.\nOn kaže da su zahtevi Unije poslodavaca legitimni i dodaje da su dva scenarija moguća za one koji misle da će im država uvek pomagati, „uzdati se i ‘use i u svoje kljuse’ ili stati pred Vladu i moliti za pomoć“.\nSavić dodaje da će i 2022. godina biti godina krize.\n„Neki su govorili da će se Srbija brzo oporaviti, a mnogo iskusniji upozoravaju da je ovo stogodišnja kriza. Nije ovo 2009. godina kada je bila čisto ekonomska kriza, ovde je druga dimenzija za koju niko ne može da kaže kako će se razvijati. Svetska privreda će do sredine decenije osećati krizu, a neki kažu i do 2027-2028. godine pa zato država kada opredeljuje pomoć mora da zna da će nam biti potreban i četvrti ili peti paket pomoći“, zaključuje Savić.\nPrethodni tekstMilion ljudi na protestu u Parizu (2006)\nSledeći tekstAviva prodala poljsko poslovanje Allianzu za 2,9 milijardi dolara


Salzburg, 5. maj 2006. godine :: Direktorat civilnog vazduhoplovstva Republike Srbije\nRepublike Srbije - 26.01.2022 22:09:13\nSalzburg, 5. maj 2006. godine\nNa marginama Evropskog vazduhoplovnog samita održanog u Salzburgu 5. maja 2006. godine potpisan je Sporazumom sa Evropskom zajednicom o određenim aspektima vazdušnog saobraćaja. Tim sporazumom se menjaju pojedine odredbe bilateralnih ugovora zaključenih sa zemljama Evropske unije, radi njihovog usaglašavanja sa zakonodavstvom EZ i pojedinim presudama Evropskog suda pravde. NJegovom primenom, odmah nakon potpisivanja, avioprevoziocima EZ će se garantovati jednak pristup tržištu na linijama i destinacijama i trećih zemalja.\nZaključivanjem ovog sporazuma stvoreni se preduslovi za uspostavljanje jedinstvenog evropskog vazduhoplovnog tržišta i početna je faza u procesu formiranja jedinstvenog evropskog neba. Sporazum ne utiče na jednakost prava i obaveza između avio-prevozilaca zajednice i avio-prevozilaca trećih zemalja obzirom da ostaju nepromenjene odredbe bilateralnih ugovora o broju frekvencija, kapacitetima ili drugim ugovorenim saobraćajnim pravima.


Vesti iz BCBP, Značajan broj žena izložen pretnjama po ličnu bezbednost\nVaša lokacija / Beogradski centar za bezbednosnu politiku / Aktivnosti / Vesti iz BCBP / Značajan broj žena izložen pretnjama po ličnu ... /\nMreža organizacija civilnog društva - Žene, mir i bezbednost i poverenica za zaštitu ravnopravnosti Brankica Janković uputili su apel Vladi Srbije da što pre usvoji Nacionalni akcioni plan za sprovođenje Rezolucije 1325 Saveta bezbednosti Ujedinjenih nacija tokom diskusije koja je održana 2. marta 2017. godine u Beogradu.\nKljučni razlog za hitnost usvajanja ovog dokumenta je to što je značajan deo žena u Srbiji izložen diskriminaciji i različitim pretnjama po ličnu bezbednost što doprinosi osećanju ličnog straha i onemogućava njihovo puno učešće u demokratskim procesima i reformama, čime se otežava razvoj Srbije kao bezbednog i demokratskog društva za sve građane i građanke, istakla je istraživačica BCBP Maja Bjeloš.\n„Organizacije civilnog društva u Srbiji su zalaganjem, deljenjem znanja i iskustva, davanjem preporuka, čak i finansijskim sredstvima podržale sprovođenje Nacionalnog akcionog plana (NAP) i dokazale da mogu biti pouzdan partner države. U narednom periodu Mreža namerava da bude partner svim organima i telima državne uprave na nacionalnom, pokrajinskom i lokalnom nivou u cilju lokalizacije NAP-a. Pred lokalnim samoupravama je zadatak da preuzmu veću ulogu i odgovornost za sprovođene NAP-a“, ocenila je Bjeloš.\nLična bezbednost žena i poštovanje ljudskih prava mora da bude na vrhu političke agende, posebno na lokalnom nivou, izjavila je poverenica za zaštitu ravnopravnosti Brankica Janković.\n„Žene još uvek nemaju dovoljno uticaja na donošenje odluka o bezbednosti u svojim zajednicama. Neophodno je osnivanje lokalnih saveta za bezbednost koji će u svoj rad i definisanje prioriteta uključiti žene. Saradnja civilnog društva i države je nužna radi unapređenja bezbednosti žena i zaštite od diskriminaciji i rodno zasnovanog nasilja“, istakla je poverenica.\nMajkl Ujehara, zamenik šefa Misije OEBS u Srbiji, poručio je da će vlasti u Srbiji imati punu podršku ove organizacije u donošenju i sprovođenju NAP-a.\n„Žene mogu imati veliku ulogu u rešavanju bezbednosnih izazova. Stoga, Misija OEBS u Srbiji prepoznaje značaj uključivanja žena i ženskih organizacija u odlučivanje o bezbednosti i podržava inicijative civilnog društva, kao što je Mreža OCD Žene, mir i bezbednost“, istakao je Ujehara.\nTeme koje je Mreža prepoznala kao važne za lokalne zajednice su: sprovođenje rodnih senzitivnih obuka radi unapređivanja postupanja u kriznim i vanrednim situacijama; obezbeđivanje sveobuhvatne pravne zaštite i psihosocijalne podrške devojkama i ženama sa iskustvom rodno zasnovanog nasilja, posebno onih žena sa iskustvom nasilja u konflikta; prevazilaženje stereotipa i predrasuda prema ženama sa iskustvom nasilja u konfliktu koji uključuje i migrantkinje, azilantkinje, žene izbeglice; sprovođenje, istraživanje i prikupljanje rodno razvrstane statistike; oduzimanje vatrenog oružja počiniocima nasilja prema ženama, seksualno nasilje u konfliktima i njegove posledice, istaknuto je na skupu.\nDrugi deo diskusije bio je posvećen vezi posedovanja vatrenog oružja sa nasiljem prema ženama u Srbiji, kao i seksualnom nasilju nad ženama kao ratnom zločinu.\nU Srbiji i dalje dominira uverenje da posedovanje oružja stvara osećaj lične bezbednosti a daleko ređe se razume kao pretnja, istakla je Tanja Jakobi, v.d. direktorke Centra za istraživanje javnih politika.\nOna je dodala da ranjive grupe kao što su žene i mladi imaju drugačiju percepciju u pogledu posedovanja oružja.\n„Iskustva žena iz lokalnih zajednica ukazuju da oružje koje se nalazi u kući izaziva strah kod njih i strah za život dece. Držanje vatrenog oružja u kući predstavlja vanredno otežavajuću okolnost za žrtvu nasilja da preduzme bilo kakvu akciju sa ciljem da se nasilje okonča”, navela je ona.\nJakobi je pohvalila to što su u novom Zakonu o oružju i municiji znatno pooštreni kriterijumi za posedovanje oružja i navela da podaci sa terena ukazuju da se u skladu sa Zakonom o sprečavanju nasilja u porodici radi na senzibilizaciji policijskih timova koji će se baviti delovanjem u slučajevima nasilja u porodici.\n„Pred državom i civilnim društvom stoji dilema da li u potpunosti treba posvetiti pažnju preventivi i podizanju kulture u vezi sa upotrebom i držanjem oružja ili treba razmisliti i o dodatnom pooštravanju odredbi, poput uvođenja obaveze da žena ili bivša žena treba da daju saglasnost za držanje oružja”, izjavila je Jakobi.\nOna je istakla važnost monitoringa primene navedenih zakona na lokalnom nivou i ulogu lokalne samouprave i nevladinih organizacija u stvaranju atmosfere putem kampanja ili javnih poziva za predaju oružja i promovisanjem odgovornog postupanja građana koji legalno poseduju oružje.\nDirektorka pravnog programa Fonda za humanitarno pravo Milica Kostić izjavila je da seksualno nasilje prema ženama u ratu još uvek predstavlja tabu tema u Srbiji. Ona je istakla da je veoma važno govoriti o ovom problemu jer ima mnogo počinioca koje je potrebno procesuirati i žrtava kojima je potrebna pomoć.\n„Zbog toga što ne postoje precizni podaci o ženama žrtvama silovanja u ratu, često se zanemaruje i umanjuje opseg i ozbiljnost ovog problema. U Srbiji su za sada donete samo dve pravosnažne presude za silovanja izvršena tokom rata u bivšoj Jugoslaviji. Pravosuđe tretira silovanje kao manje ozbiljan zločin, jer ne vide štetne posledice ovog problema po zajednicu“ istakla je Milica Kostić.\nZbog toga ona smatra da je potrebno ozbiljno menjati ovakvo viđenje problema u društvu i postupanju države budući da silovanje žena u ratu za posledicu može imati uništavanje bračnih i porodičnih veza, povećavanje broja samoubistava, post-traumatski stresni poremećaj - PTSP, nasilje u porodici itd.\n„Posledice zločina po zajednicu treba da budu jedan od kriterijuma za izbor predmeta tužilaštva prilikom procesuiranja ratnih zločina. Naši zakoni i strategije u ovoj oblasti nisu u skladu sa međunarodnim standardima, jer iako je krivično delo silovanje uvedeno u Krivični zakonik, ne postoji definicija silovanja žena kao ratnog zločina“, saopštila je ona.\nPored unapređivanja pravnog okvira i usklađivanja sa međunarodnim standardima, Kostić je predložila sprovođenje obuka za sudije i tužioce za procesuiranje silovanja u ratu, izdvajanje iz budžeta lokalnih samouprava za naknade štete žrtvama silovanja i objektivno izveštavanje o seksualnom nasilju u ratu u medijima.\nSve panelistkinje su se složila da je od suštinske važnosti sprovoditi istraživanja i prikupljati rodno razvrstane podatke kako bi imali stvarnu sliku stanja o bezbednosti lokalnih zajednica i lične bezbednosti žena. Skupu je prisustvovao veliki broj predstavnica ženskih organizacija iz cele Srbije, kao i brojni predstavnici državnih institucija, međunarodnih organizacija, diplomatskih predstavništava i medija.\nDiskusija je organizovana uz podršku Misije OEBS u Srbiji u okviru projekta “Konsolidovanje procesa demokratizacije u sektoru bezbednosti” koji finansijski podržava Švedska agencija za međunarodnu razvojnu saradnju (SIDA).\nIzveštaju sa događaja doprineo je stažista BCBP Dušan Stanković\nPovezane teme:rodna ravnopravnost, Rezolucija 1325, NAP, mreže, OEBS, Maja Bjeloš


Veče violinskih dueta u Guarneriusu - Dan u Beogradu\nNaslovna » Izlasci » Muzika » Klasika » Veče violinskih dueta u Guarneriusu\nJedan od najboljih i najnagrađivanijih mladih srpskih violinista Dragan Sredojević, nastupiće sa istaknutim mladim italijanskim umetnikom Lorencom Macamutom, u subotu, 30. juna od 20.00 u Centru lepih umetnosti Guarnerius.\nU ulici Džordža Vašingtona 12 biće priređeno „Veče violinskih dueta“ – atraktivan program na kome će se naći komadi za dve violine Berioa, Vijenjavskog, Isaja i Sarasatea. Gost koncerta je pijanista Stefan Đoković, a ulaz je slobodan.\nDragan Sredojević je dobitnik velikog broja prestižnih domaćih i internacionalnih nagrada i stipendija i nekadašnji je student FMU, odakle je školovanje nastavio na čuvenom moskovskom konzervatorijumu „Čajkovski“, kao jedini srpski violinista. Pored toga što je višestruki laureat svih značajnijih republičkih i međunarodnih takmičenja u Srbiji, a i nekoliko velikih međunarodnih takmičenja u inostranstvu, Sredojević je dobitnik i nagrade Ministarstva kulture Srbije „Beogradski Anđeo“, za izuzetne rezultate postignute na polju umetnosti.\nLorenco Macamuto (Lorenco Mazzamuto) je jedan od najcenjenijih italijanskih violinista mlađe generacije, a trenutno je takođe na usavršavanju na konzervatorijumu „Čajkovski“.\nDvojica umetnika sarađuju već nekoliko godina, a našoj publici će se kao duo predstaviti prvi put u Guarneriusu, nastupom koji je deo ciklusa koncerata najboljih studenata Fakulteta muzičke umetnosti u Beogradu. (danubeogradu.rs)\nPrethodni Scenski i savremeni kostimi u Šumatovačkoj\nSledeći Veliko ratno ostrvo dobilo još jedan uređen park


Otvorena fabrika nudli brenda Wai Wai u Rumi | Gde Investirati\nOtvorena fabrika nudli brenda Wai Wai u Rumi\nOctober 5, 2017\tComments 0\nKompanija CG Corp Global iz Nepala otvorila je danas u Rumi svoj prvi pogon u Evropi “CG Foods Europe”, gde će proizvoditi nudle svetski poznatog brenda Wai Wai.\nSvečanom otvaranju fabrike prisustvovao je predsednik Srbije Aleksandar Vučić, kao i vlasnik te kompanije Binod Čodri, ministar poljoprivrede Branislav Nedimović, predsednik Pokrajinske vlade Igor Mirović i predsednik opštine Ruma Slađan Mančić.\nOva grinfild investicija trenutno je tehnološki najopremljeniji i najmoderniji proizvodni pogon od svih koji posluju u okviru ove grupe. Fabrika se prostire na 6. 000 kvadarata, a u investiciji vrednoj blizu devet miliona evra posao je dobilo 100 ljudi. Plan je da do kraja sledeće godine posao dobije više od 400 radnika.\nU fabrici u Rumi proizvodiće se instant nudle za potrebe lokalnog i tržišta Evrope. Dnevni kapacitet fabrike je 450.000 pakovanja nudli sa ukusom piletine, povrća, paradajza, paprike i pice. Radovi na izgradnji fabrike počeli su u septembru 2016. godine, a izveli su ih izvođači i podizvođači iz Srbije.\nU sastav proizvoda ulazi više od 80 odsto sirovina i reprometerijala iz Srbija, a 80 odsto proizvedene robe biće izvezeno u različite zemlje Evrope, na Srednji Istok i u Ameriku. CG Corp Global posluje u više od 30 zemalja, ima 76 brendova u 122 različite kompanije sa više od 10.000 zaposlenih širom sveta.\nOsim devet prehrambenih poogona u Aziji ova grupa gradi fabrike u Ujedinjenih Arapskim Emiratima i Africi.\nIzvor: GdeInvestirati/Tanjug, Dnevnik\nPrevious Austrijski “Cumtobel” premešta ćerku kompaniju “Tridonik” u Srbiju\nNext Izvoz američke nafte na rekordnom nivou\nTags FabrikanudleRumaWai wai\nCategory KompanijePrehrambena industrijaTema dana\nProtest opozicije ispred sedišta Republičke izborne komisije\nPredstavnici četiri opozicione liste – DS, SDS-LDP-LSV, DSS-Dveri i pokreta “Dosta je bilo”, održaće danas protest ispred sedišta Republičke izborne komisije, kako bi se, kako ističu sprečila izborna krađa i\nEPS: Rashod za zaposlene 40 miliona evra\nPojedina javna preduzeća nisu smanjivala zarade, pokazuje istraživanje Fiskalnog saveta.\nOgraničavaju se naknade za korišćenje platnih kartica na 0,2 i 0,3 odsto\nMeđubankarske naknade za korišćenje platnih kartica biće ograničene na maksimalno 0,2 odsto od vrednosti transakcije za plaćanja debitnom i 0,3 odsto za plaćanja kreditnom karticom, a do sada su bile


Janović: Savezi pokazali odgovornost i solidarnost – Reprezentacija.me\nOn je kazao da su Vlada i resorno ministarstvo stali iza Crnogorskog olimpijskog komiteta i nacionalnih saveza.\n“Moram da kažem da su savezi pokazali odgovornost i solidarnost, da je tu nekih oko pola miliona eura koji će biti u naredna dva mjeseca opredijeljena klubovima”, kazao je Janović, istakavši da je Vlada prihvatila predlog Ministarstva za formiranje Zavoda za sportsku medicine.\n“Formiranjem Zavoda za sportsku medicinu, koja će biti državna institucija, imaćemo adekvatne preglede za naše sportiste. Sport nije kao svaka druga profesija i pregledi za sportiste, za takvu vrstu napora, moraju da budu specifični”, rekao je Janović.\nMinistar je istakao da pregledi moraju predviđati ne samo ultrazvuk srca, već i test opterećenja i spirometriju i sve druge neke bitne okolnosti.\n“Potrebno je da se utvrdi zdravstvena sposobnost i da dijete može da dobije dozvolu praktično, da se bez bilo kakve bojazni, za bilo kakvim tragičnim slučajem u nekoj budućnosti bavi sportom”, rekao je Janović.\nJanović: Boris Krivokapić će ostati upamćen kao uzoran mladić i sportista


Rezultati pretrage za: tereza mej\nKraljica pozvala Džonsona da formira vladu\nLider konzervativaca Boris Džonson se u Bakingemskoj palati sastao sa kraljicom Elizabetom Drugom. Prema proceduri, ona ga je pozvala da formira vladu, što je on i prihvatio.\nTereza Mej poslednji put odgovarala na pitanja poslanika\nOdlazeća britanska premijerka Tereza Mej poslednji put je, u toj funkciji, odgovarala na pitanja poslanika, poručivši da je srećna što mesto premijera predaje osobi koja je posvećena sprovođenju Bregzita i stvaranju "svetle budućnosti za ovu zemlju".\nTramp napao Terezu Mej i ambasadora Britanije u SAD\nPredsednik SAD Donald Tramp pokrenuo je novi napad na britansku premijerku Terezu Mej i britanskog ambasadora u SAD-u, nazvavši premijerku "katastrofom" a Kima Deroka "pompeznom budalom".\nMej i dalje za izlazak svoje zemlje iz Unije na uređen način\nOdlazeća premijerka Velike Britanije Tereza Mej kaže da se i dalje zalaže za izlazak Velike Britanije iz EU na uređen način uz dogovor.\nBivši šef britanske diplomatije i nekadašnji gradonačelnik Londona Boris Džonson, osvojio je najviše glasova u drugom krugu izbora za novog lidera Konzervativne partije.\nTereza Mej podnela ostavku\nBritanska premijerka Tereza Mej zvanično je danas obavestila Konzervativnu partiju da je podnela ostavku na mesto predsednika stranke, javlja Rojters.\nTereza Mej danas zvanično podnosi ostavku\nPremijerka Velike Britanije Tereza Mej danas zvanično podnosi ostavku na mesto lidera Konzervativne partije, ali će ostati na funkciji predsednice vlade sve do izbora njenog naslednika.\nTramp u podeljenoj Britaniji – bojkot i prilika za trgovinu\nDrugi dan posete Velikoj Britaniji američkog predsednika Donalda Trampa prolazi u duhu protesta, ali i razgovora o slobodnoj trgovini. Lider opozicije Džeremi Korbin juče je bojkotovao kraljevski banket u Trampovu čast. Danas Tramp bojkotuje susret sa njim.\nMej: Najbolja opcija za UK je Bregzit uz sporazum sa EU\nPremijerka Velike Britanije Tereza Mej i dalje smatra da je najbolja opcija za Veliku Britaniju da napusti EU na uređen način uz sporazum.\nRusija spremna da sarađuje sa bilo kim ko nasledi Terezu Mej\nRusija je spremna da sarađuje sa britanskom premijerkom Terezom Mej, kao i sa svakim političarem koji bude njen naslednik, izjavio je u danas ruski ambasador u Velikoj Britaniji Aleksandar Jakovenko, komentarišući njenu odluku da se povuče sa funkcije premijera.\nTajms: Tereza Mej u petak podnosi ostavku\nOčekuje se da britanska premijerka Tereza Mej objavi u petak da posnosi ostavku, javio je britanski "Tajms" nenavodeći izvor te informacije.\nTereza Mej smenila britanskog ministra odbrane\nBritanski ministar odbrane Gavin Vilijamson smenjen je danas zbog odavanja informacija sa zatvorenog sastanka o kineskoj telekomunikacionoj kompaniji „Huavej“, saopšteno je iz kabineta premijerke Tereze Mej.\nBritanska premijerka Tereza Maj prenela je večeras liderima EU da je spremna da prihvati odlaganje Bregzita, ali pod uslovom da to odlaganje bude kratko.\nMej i dalje protiv održavanja drugog referenduma o Bregzitu\nBritanska premijerka Tereza Mej izjavila je da se i dalje protivi održavanju drugog referenduma o Bregzitu i da se njen stav nije promenio.\nMej:Biramo između izlaska sa sporazumom i odustajanja\nBritanska premijerka Tereza Mej izjavila je da sada postoji jasan izbor između izlaska Britanije iz Evropske unije s dogovorom i opcije u kojoj uopšte neće doći do Bregzita, javio je list Obzerver.\nMej: Tražiću od EU produžetak pregovora o Bregzitu\nBritanska premijerka Tereza Mej izjavila je da će ponovo tražiti od Evropske unije da produži period za pregovore o Bregzitu i da će pokušati da sa liderom opozicionih laburista Džeremijem Korbinom prekine "zastoj" u kojem se našao taj proces u parlamentu.\nMej:Podneću ostavku ako je to potrebno za Bregzit\nBritanska premijerka Tereza Mej izjavila je da je spremna da podnese ostavku kako bi omogućila da njen predlog za sprovođenje Bregzita dobije podršku u parlamentu.\nMej: Bez podrške u parlamentu nema trećeg glasanja za Bregzit\nBritanska premijerka Tereza Mej je izjavila da još uvek nema dovoljnu podršku kako bi po treći put iznela svoj predlog sporazuma o Bregzitu pred britanski parlament, kao i da će sa poslanicima nastaviti razgovore u cilju dobijanja njihove podrške.\nMej: Parlament kriv za neuspeh "Bregzita"\nBritanska premijerka Tereza Mej obratila se večeras javnosti zbog "Bregzita". Ona je svu krivicu za neuspešan izlazak Velike Britanije iz Evropske unije svalila na parlament, prenosi "Miror".\nTereza Mej će od Tusku zatražiti odlaganje Bregzita\nBritanska premijerka Tereza Mej danas ili sutra će poslati pismo predsedniku Evropskog saveta Donaldu Tusku u kome će zatražiti odlaganje Bregzita.\nMej žali zbog odluke, Korbin poziva na vanredne izbore\nBritanska premijerka Tereza Mej izjavila je večeras nakon glasanja u britanskom parlamentu, da „duboko žali“ zbog odluke poslanika da odbace sporazum koji je sa EU postigla o izlasku velike Britanije iz EU.\nNovi debakl Tereze Mej, parlament ponovo protiv sporazuma\nBritanski parlament nije izglasao sporazum koji je premijerka Tereza Mej dogovorila sa Evropskom unijom po pitanju Bregzita.\nTereza Mej kod Junkera, irska vlada zaseda vanredno\nBritanska premijerka Tereza Mej sastaće se u Strazburu s predsednikom Evropske komisije Žan-Klodom Junkerom.\nMej: Moramo da napustimo EU\nBritanska premijerka Tereza Mej je poručila da Ujedinjeno Kraljevstvo mora da napusti EU. Ako se bude odugovlačilo sa Bregzitom, moguće je da će EU da postavi nove uslove, kaže Mejova.\nBritanska opozicija optužuje Mej da pokušava da ih podmiti\nBritanski opozicioni političari optužili su danas premijerku Terezu Mej da pokušava da ih podmiti kako bi glasali za njen sporazum o Bregzitu.\nMejova razgovarala sa pakistanskim premijerom o Indiji\nBritanska premijerka Tereza Mej naglasila je u telefonskom razgovoru sa premijerom Pakistana Imranom Kanom da je važno da Pakistan preduzme akciju protiv svih terorističkih grupa, prenosi Rojters saopštenje iz kabineta Mejove.\nTusk pozvao Terezu Mej da zatraži produženje pregovora\nPredsednik Evropskog saveta Donald Tusk izjavio je da se smanjuju šanse da se postigne dogovor o Bregzitu i pozvao britansku premijerku Terezu Mej da zatraži produženje pregovora, odnosno odlaganje roka za izlazak Velike Britanije iz EU, predviđen za 29. mart.\nMej: I dalje moguć Bregizt uz sporazum sa EU\nLondon i Brisel su u pregovorima o Bregzitu načinili napredak, tako da je i dalje moguće da Britanija, uz sporazum, napusti Evropsku uniju 29. marta, kako je i bilo planirano, izjavila je britanska premijerka Tereza Mej.\nMej posle sastanka sa Junkerom: Postigli smo napredak.\nNakon sastanka u Briselu sa predsednikom Evropske komisije Žan-Klod Junkerom, britanska premijerka Tereza Mej izjavila je da je postignut napredak po pitanju „čvrste granice“ između Severne i Republike Irske, koji koči sporazum o Bregzitu.\nTereza Mej veruje u mogućnost dogovora\nDo Bregzita je ostalo još 45 dana. Britanska premijerka Tereza Mej i dalje veruje u mogućnost dogovora koji će podržati parlamet i od poslanika Donjeg doma traži više vremena da bi preradila sporazum o razlazu sa Evropskom unijom. Tereza Mej navodi da su pregovori u ključnoj fazi.\nTereza Mej stigla u sedište Evropske unije u Briselu\nBritanska premijerka Tereza Mej stigla je danas u sedište Evropske unije u Briselu, u novom pokušaju da ponovo otvori razgovore sa EU o Brezgitu.\nMej: Bez "tvrde granice" između dve Irske\nPremijerka Velike Britanije Tereza Mej poručuje da neće biti tvrde granice između dve Irske, čak i ako Britanija napusti Evropsku uniju bez sporazuma.\nBregzit "na popravnom" u britanskom parlamentu\nBritanski parlament glasa o novim Bregzit planovima. Premijerka Terezija Maj očajnički traži mandat od poslanika kako bi joj pomogli da osigura ustupke od EU.\n"Plan B" Tereze Mej je zapravo "plan A"\nBritanska premijerka Tereza Mej obelodanila je svoj "plan B" za Bregzit, umnogome nalik na "plan A", u pokušaju da u parlamentu ipak izdejstvuje usvajanje odbačenog sporazuma o razlazu Velike Britanije sa EU nakon što obezbedi promenu stava Unije o granici sa Irskom.\nTereza Mej odbacila pozive da odloži Bregzit\nBritanska premijerka Tereza Mej odbacila je pozive da odloži izlazak Britanije iz EU i poručila da će se još više zalagati da parlament odobri zakon o razvodu od Unije.\nMej danas razgovara sa ministrima o Bregzitu\nBritanska premijerka Tereza Mej održaće konferencijski poziv sa ministrima danas u kojem će razgovarati o Bregzitu, javlja Rojters.\n"Preživela" vlada Tereze Mej\nBritanski parlament izglasao je poverenje vladi na čelu sa premijerkom Terezom Mej iako je samo dan ranije njen plan za Bregzit ubedljivo odbijen.\nMej: Ili sporazum ili ostanak u EU\nBritanska premijerka Tereza Mej rekla je da postoje dva načina da se izbegne situacija u kojoj ne bi bilo sporazuma o Bregzitu – ili da se postigne sporazum ili da se opozove član 50 Lisabonskog sporazuma što bi značilo ostajanje u Evropskoj uniji.\nDan D u Britaniji, parlament glasa o Bregzitu\nBritanski parlament danas treba da se izjasni o dogovoru o Bregzitu koji je premijerka Tereza Mej postigla sa Evropskom unijom.\nTereza Mej: Napuštamo EU 29. marta\nVelika Britanija će napustiti Evropsku uniju 29. marta, rekla je premijerka Tereza Mej tokom rasprave o sporazumu koji je postigla sa EU.\nMej drugi put za dva dana „poražena“ u parlamentu\nBritanski poslanici su drugi put u poslednja dva dana „porazili“ britansku premijerku Terezu Mej.\nBritanski parlament 15. januara glasa o sporazumu o Bregzitu\nBritanski poslanici počeće 15. januara u 19 sati po lokalnom vremenu glasanje o sporazumu premijerke Tereze Mej i EU o Bregzitu, saopštila je opoziciona Laburistička stranka, pozivajući se na predviđeni plan rasprave.\nBritanska premijerka Tereza Mej sprema se da kritikuje pozive za održavanje drugog referenduma o izlasku Velike Britanije iz Evropske unije. To bi, prema njenom mišljenju, a kako su saopštili iz kancelarije premijerke, nanelo nepopravljivu štetu poverenju u demokratiju.\nTereza Mej odlazi sa čela stranke pre 2022. godine\nBritanska premijerka Tereza Mej potvrdila je da će se povući sa pozicije lidera Konzervativne stranke pre održavanja izbora u Britaniji zakazanih za 2022. godinu.\nTereza Mej dobila podršku konzervativaca\nPoslanici vladajuće Konzervativne partije izglasali su večeras poverenje britanskoj premijerki Terezi Mej, javlja Rojters.\nPoslanici Konzervativne partije danas će glasati o nepoverenju britanskoj premijerki Tereze Mej koja je iz njihovih redova, prenosi "Rojters".\nTramp, Putin, Si... na sednici Generalne skupstine UN\n18:53 Septembar 22, 2020


OK Zaječar regionalni prvak | TV Istok\nDate: 26 фебруара, 2020\nU poslednjem osmom kolu regionalne lige za kadetkinje, kadetska ekipa OK Zaječar pobedila je ekipu iz Bora rezultatom 3:0. Utakmica je odigrana u utorak uveče u fiskulturnoj sali OŠ Ljubica Radosavljević Nada u Zaječaru.\nKadetska ekipa OK Zaječara je pobedom nad odbojkašicama iz OK Viner iz Bora već obezbedila titulu regionalnog prvaka pre poslednjeg kola. Poslednja utakmica u kojoj su zaječarke opet bile bolje od vršnjakinja iz Bora, i pobedile maksimalnim rezultatom 3:0, potvrdila je da su zasluženo zauzele pobednički tron.\nPetra Stoiljković odbojkašica OK Zaječar ponosna je napostignute rezultate, ona ističe da su uspesi ostvareni zahvaljujući kompletnom timu u kojem svi igraju kao jedan.\nZaječarke su zaključile sjajnu sezonu i i zauzele prvo mesto. Inače utakmica poslednjeg kola, koju su odigrale protiv OK Bora bila je revijalnog karaktera, jer Zaječarke imaju nedostižnu prednost na tabeli\nPrevious : U zaječarskom pozorištu u četvrtak 27. Februara biće izvedena predstava „Petra“\nNext : U Zaječaru je otvoren drugi maloprodajni objekat u lancu trgovina porodične kompanije Tekijanka


Apple sada prodaje više satova od celokupne industrije satova Švajcarske – Startit\nApple sada prodaje više satova od celokupne industrije satova Švajcarske\nIako je udeo na tržištu pametnih satova Apple-a manji (i dalje je veći od 50 odsto), to ne utiče na prodaju, naprotiv prodaju više aparata nego ikada.\nNajprodavaniji pametni sat u protekloj godini, Apple Watch, svojom zaradom nije samo premašio direktnu konkurenciju, već i kompletnu industriju čuvenih švajcarskih satova. U 2019. godini Apple je prodao nešto manje od 31 miliona satova, dok je svi švajcarski proizvođači zajedno prodali 21 milion satova.\nApple je skokom u prodaji od 36 odsto na godišnjem nivou (22.5 miliona u 2018) uspeo da preskoči najčuvenije proizvođače analognih satova, koji su u protekloj godini zabeležili značajan pad prodaje od 13 odsto (24.2 miliona u 2018).\nKako navode analitičari, jedan od razloga zbog kojeg je došlo do ovakvog obrta je to što popularnost pametnih satova, naročito kod mlađe populacije, raste, dok proizvođači analognih satova ne uspevaju da svojim proizvodima privuku kupce koje žele višenamenski digitalni uređaj.\nApple Watch godinama unazad zauzima lidersku poziciju među proizvođačima pametnih satova, s tim da su značajan rast u prodaji u prethodnom periodu zabeležili Samsung i Fitbit. Iako je udeo na tržištu pametnih satova Apple-a manji (i dalje je veći od 50 odsto), to ne utiče na prodaju, naprotiv prodaju više aparata nego ikada. Samo jedan od faktora koji su uticali na to je činjenica da je celokupna prodaja pametnih satova samo u 2018. godini porasla za 56 odsto.


17. „Dani Teodora Pavlovića“\nU okviru manifestacije „Dani Teodora Pavlovića“, koja se ove godine upriličila po 17. put, nagrada za životno delo i najbolju knjigu otišla u ruke Jovana Zivlaka.\nManifestaciju koja se održava u čast Teodora Pavlovića, obnovitelja i reformatora Matice srpske, kao i njenog prvog sekretara rođenog u Karlovu, današnjem Novom Miloševu, otvorio je predsednik opštine Novi Bečej, Saša Maksimović.\nOvogodišnji dobitnik nagrade “Teodor Pavlović”, Jovan Zivlak, trenutno je najprevođeniji srpski pesnik, a poznati je kritičar i esejista, čije se pesme nalaze u mnogim antologijama srpske i svetske poezije u zemlji i inostranstvu.\nNakon svečane dodele nagrada “Teodor Pavlović” u Matici srpskoj, manifestacija je nastavljena u Novom Miloševu u Žitnom magacinu promocijom romana „Bapa” Radovana Vlahovića, zatim promocijom knjige „Paštrovski album” Mirjane Brković i Jovane Milanko i projekcijom fotografija iz knjige Jovane Milanko u Banatskom kulturnom centru. Upriličen je i koncert Aleksandra Dujina i grupe „Pir”, a u OŠ “Dr Đorđe Joanović“ je odigrana pozorišna predstava za decu „Šašava bajka”. U nedelju, 9. oktobra u hramu Svetog Arhangela Gavrila, koncertom duhovne muzike i parastosom Teodoru Pavloviću, završena je ovogodišnja manifestacija.


Vučić: Spreman sam da sarađujem s Nikolićem - Politika - Dnevni list Danas\nPočetna » Politika » Vučić: Spreman sam da sarađujem s Nikolićem\n2Piše: M. S. 17. februara 2017. 11.55\n– O temama koje se tiču stranke neću pričati. Od mene ćete uvek čuti dobre i pristojne reči o predsedniku Nikoliću, ma kako se on ponašao. Spreman sam da s njime sarađujem i pre i posle izbora. Pred partijom koju trenutno vodim su veliki izazovi i težak put… Kao da su svi urotili da izgubimo izbore, ali mi ćemo se boriti… Biće teško pobediti, ali borićemo se, kazao je Vučić.\nAleksandar Vučić, tomislav niBeograd\n17. februara 2017. u 15.49\nGoran iz Nis kaže:\nDakle sve sto kaze slaze\nSamo u poslednjih 24h\n– Necu na ODBOR – eto ga u OBOR\n-Necu da cujem za Tomu – Spreman sam za dogovor …\nNe mogu da verujem da postoji toliki patoloski lzov !!!


Krstarica 7. oktobra 2000. 00:00\nNedavno su građani Berlina bili zbunjeni prisustvom 104 uredno poređanih mašina za pranje veša na Schlossplatz trgu (videti članak „Pranje prljavog veša“ u ovoj rubrici). Poslednjeg dana septembra su se iznenadili i Nemci u gradu Rozenhajmu kraj Minhena, naišavši na 45 srebrnih i crnih golfova marke „Art“ koji su zakrčili centralni trg. Kao i u berlinskom „slučaju“ u pitanju nije bila nikakva marketinška kampanja, već performans, ovaj put delo hrvatskog umetnika Dalibora Martinisa.\n„Izložba“ je trajala tri dana i koštala čitavih milion i po nemačkih maraka, kolika je bila cena pomenutih automobila koje je kupio jedan nemački preprodavac. Po završetku su golfovi bili u prodaji po specijalnoj, sniženoj ceni.\nPo rečima umetnika, vreme subotnje gužve je bilo namerno izabrano u skladu sa idejom da se oživi društveni život. Automobili su parkirani pored table sa vidljivim natpisom „Zabranjeno parkiranje“, a skrivena poruka je bila ispisana Morzeovim kodom i glasila je: „Ponekad je lepo“. Naime, srebrni golfovi su predstavljali crtu, a crni tačku, a projekat je nosio naziv „Ponekad je lepo (parkirati u zabranjenoj zoni)“.\nPerformans je deo umetnikove „Binarne serije“ koju je započeo u Zagrebu, a nastavio na kairskom Bijenalu. Posle Rozenhajma u planu je Njujork, gde će „binarno kodirati“ rasvetu na međunarodnoj izložbi u galeriji „Arex“, a zatim Italija i grad Udino, gde će za kodiranje upotrebiti zvona tamošnjih crkava. U svim ovim performansima, cilj Dalibora Martinisa je da istražuje i pokaže odnose između onog što je vidljivo i onog što se može prepoznati tek dešifrovanjem kodova.\nAutor snima sve svoje performanse i, po završetku onog u Italiji, namerava da na osnovu tih zapisa napravi film.


UN iz perspektive Vuka Jeremića\nVuk Jeremić, predsedavajući Generalne skupštine UN ima jedinstven pogled na salu UN koji je odlučio da podeli sa ostalima.\nJeremić: UN moraju da se menjaju, da bi menjale svet nabolje\n"Svet iz dana u dan menja, a brzina promena nije zabeležena u istoriji i nadmašuje tempo kojim se dešavaju promene u UN", rekao je predsednik Generalne skupštine UN Vuk Jeremić, dodajući da...\n- Srbija, njena vlada i predsednik države su jasno opredeljeni za EU. Taj put nije lak ni jednostavan ni staza od 100 metara, već maraton, kaže potpredsednica Vlade Suzana Grubješić.\nGlas Srpske 7 komentara\n"Želim da se BiH što pre raspadne"\nPredsednik Republike Srpske Milorad Dodik povodom negativnog revizorskog izvještaja o poslovanju institucija BiH, izjavio je da je BiH trula zemlja i da je jasno da ionako ne zavređuje da postoji.\nVuk Jeremić: Ne namećem svoju politiku\n09:40 >> 09:45\n"Postići ćemo konsenzus o Kosovu"\nSigurno ćemo postići konsenzus o Kosovu i onda Skupština, Vlada i predsednik treba da stanu iza te ideje i da oni snose posledice, a ne narod, kaže za RTS predsednik Tomislav Nikolić.\n"Nikolić nije rekao ništa novo"\nPredsednik Liberalno demokratske partije (LDP) Čedomir Jovanović ocenio je danas da predsednik Srbije ...\nGovor predsednika Tomislava Nikolića u Generalnoj skupštini je najtvrđi govor koji je jedan predstavnik Srbije održao u poslednje četiri godine, rekao za RTS politički analitičar Obrad Kesić....


BH-Gas | Tuzlanski.ba\nBH-Gas obavještava javnost da je u 17.36 sati dobio potvrdu prvobitne nominacije prirodnog gasa za 17. decembar, čime se stvaraju uslovi da svi potrošači prirodnog gasa imaju uredno snabdijevanje prirodnim gasom. BH-Gas izražava žaljenje za…\nUdruženje poslodavaca FBiH: Od Uprave BH-Gas očekujemo rješenja za efikasno snabdijevanje gasom\nU Udruženju poslodavaca Federacije Bosne i Hercegovine (UPFBiH) su neprijatno iznenađeni “diletantski intoniranim i vrlo neprofesionalno sročenim saopćenjem iz kompanije BH-Gas, u kojemu se umjesto konkretnih obrazloženja, javnosti nudi prazna retorika i demagogija”. Iz UPFBiH…\nMinistar vanjske trgovine i ekonomskih odnosa Bosne i Hercegovine Mirko Šarović poručio je danas u Sarajevu da ne može da potvrdi da je izvjesna opasnost od obustave isporuke gasa za bosanskohercegovačke građane, javlja Anadolu Agency (AA).…\nPrema alokaciji ratnog duga za prirodni gas koji je Bosni i Hercegovini isporučila Ruska Federacija, Federaciji BiH (FBiH) je pripalo 53,8 miliona američkih dolara, a Republici Srpskoj 50,9 miliona. Zaključno s današnjim danom, potrošači u…\nRedefiniranje uslova u transportu gasa za BiH kroz Mađarsku bit će osnovna tema nastavka razgovora u oktobru u sjedištu mađarske kompanije FGSZ-a, zaključeno je tokom sastanka predstavnika privrednog društva za proizvodnju i transport gasa BH-Gas…\nSkladištenje plina u Tuzli: Postoji ekonomska opravdanost ali ne i volja lokalne zajednice\nDugoročni prioriteti BH-Gasa – Izgradnja novih gasovoda i podzemnog skladišta prirodnog gasa. Bosna i Hercegovina nema vlastitih resursa prirodnog gasa, pa se snabdijevanje gasom zasniva isključivo na uvozu ovog energenta i to samo iz jednog…